#2257: Bantuan Kecemasan First Aid di Rumah Ibadat Agama Lain

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ingin bertanya berkenaan perayaan Thaipusam. Saya adalah seorang sukarelawan Bulan Sabit Merah Malaysia (BSMM), dan telah turun bertugas untuk first aid standby beberapa kali di Batu Caves sempena perayaan Thaipusam. Begitu juga dengan pasukan kesihatan yang lain seperti KKM. Tugasan kami seperti biasa, adalah untuk menjaga keselamatan dan merawat mangsa jika ada apa-apa kejadian.
Persoalan saya ialah, adakah kita sebagai orang beragama Islam, boleh bertugas dalam perayaan agama lain? Adakah kita sebagai petugas beragama Islam, dianggap merelakan dan memudahkan urusan mereka untuk menjalankan upacara keagamaan mereka? Saya cuba mencari jawapan ini tapi saya tak jumpa. Sebab itu saya tanya Dato’ Seri. Selain itu, soalan ini pernah diajukan kepada saya, dan saya tak ada jawapan yang konkrit untuk perkara ini. Semoga Dato’ Seri baca mesej ini. Sekian terima kasih Dato’ Seri.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَتَعَاوَنُوا عَلَى الْبِرِّ وَالتَّقْوَىٰ ۖ وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya
:
Dan hendaklah kamu bertolong-tolongan untuk membuat kebajikan dan bertaqwa, dan janganlah kamu bertolong-tolongan pada melakukan dosa (maksiat) dan pencerobohan.
(Surah al-Maidah: 2)
Al-Sabuni berkata: Iaitu bertolong-tolonganlah kamu dalam perkara melakukan kebaikan dan kebajikan dan meninggalkan kemungkaran serta (bertolong-tolonganlah dalam) perkara yang membawa ketaatan kepada Allah SWT.

(
Lihat
Sofwah al-Tafasir,
1/301)
Hukum Membantu Orang Bukan Islam
Dalam isu seorang yang beragama Islam membantu orang yang bukan Islam, bantuan tersebut terbahagi kepada dua iaitu:
Kebajikan sosial dan Kemanusiaan
Dalam isu kebajikan sosial, kita sebagai umat islam dituntut untuk berbuat kebajikan dengan mana-mana manusia tanpa mengira perbezaan agama, bangsa, keturunan, warna kulit, dan seumpamanya. Ini berdasarkan sebuah riwayat Abu Dzar RA bahawa Rasulullah SAW bersabda:
وَخَالِقِ النَّاسَ بِخُلُقٍ حَسَنٍ
Maksudnya:

Dan bergaullah kepada manusia dengan akhlak yang baik.
Riwayat al-Tirmizi (1987)
Kalimah manusia di dalam hadith ini dianggap sebagai lafaz umum yang meliputi keseluruhan manusia tanpa mengira siapa, dan termasuklah manusia itu orang kafir sendiri. Justeru, adalah wajib berbuat kebaikan dalam pergaulan seorang muslim dengan muslim.
Begitu juga firman Allah SWT yang menyebut:
لَّا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُم مِّن دِيَارِكُمْ أَن تَبَرُّوهُمْ وَتُقْسِطُوا إِلَيْهِمْ ۚ إِنَّ اللَّهَ يُحِبُّ الْمُقْسِطِينَ
Maksudnya:

Allah tidak menghalang kamu terhadap golongan yang tidak memerangi kamu berkenaan agama dan mereka tidak mengeluarkan kamu dari tanahair kamu, dari kamu berbuat kebajikan kepada mereka dan berlaku adil kepada mereka. Sesungguhnya Allah mengasihi orang-orang yang berlaku adil.
(Surah Al-Mumtahanah: 8)
Ibn Kathir di dalam tafsirnya menyebut: Allah tidak melarang kamu berbuat baik kepada orang-orang kafir yang tidak memerangi kamu kerana agama, seperti kaum wanita dan orang-orang lemah di antara mereka, iaitu dengan berlaku baik kepada mereka serta berbuat adil terhadap mereka. Sesungguhnya Allah menyukai orang-orang yang berlaku adil. (Lihat
Tafsir al-Quran al-’Azim,
 8/90)
Daripada Asma’ binti Abi Bakar R.Anha, katanya:
قَدِمَتْ عَلَيَّ أُمِّي وَهِيَ مُشْرِكَةٌ فِي عَهْدِ رَسُولِ اللَّهِ صَلَّى اللهُ عَلَيْهِ وَسَلَّمَ، فَاسْتَفْتَيْتُ رَسُولَ اللَّهِ صَلَّى اللهُ عَلَيْهِ وَسَلَّمَ، قُلْتُ: وَهِيَ رَاغِبَةٌ، أَفَأَصِلُ أُمِّي؟ قَالَ: «نَعَمْ صِلِي أُمَّكِ».
Maksudnya:

Ibuku datang kepadaku – dan saat itu dia masih musyrik – pada zaman Rasulullah SAW. Aku meminta fatwa kepada Rasulullah SAW dengan mengatakan: “Sesungguhnya ibuku datang dan dia penuh harapan (untuk mendapatkan baktiku); apakah aku harus menyambung silaturrahim dengan ibuku?” Baginda bersabda: “Ya. Sambungkan silaturrahim dengan ibumu.”
Riwayat al-Bukhari (2620) dan Muslim (1003)
Daripada Zubair RA, katanya:
قَدِمَتْ قُتَيلة عَلَى ابْنَتِهَا أَسْمَاءَ بِنْتِ أَبِي بَكْرٍ بِهَدَايَا: صِنَاب وَأَقِطٌ وَسَمْنٌ، وَهِيَ مُشْرِكَةٌ، فَأَبَتْ أسماء أن تقبل هديتها تُدْخِلَهَا بَيْتَهَا، فَسَأَلَتْ عَائِشَةُ النَّبِيِّ صَلَّى اللَّهُ عَلَيْهِ وَسَلَّمَ، فَأَنْزَلَ اللَّهُ، عَزَّ وَجَلَّ:  (لَا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ) إِلَى آخِرِ الْآيَةِ، فَأَمَرَهَا أَنْ تَقْبَلَ هَدِيَّتَهَا، وَأَنْ تُدْخِلَهَا بَيْتَهَا
Maksudnya
: “
Qutailah pernah datang menemui anak perempuannya, Asma binti Abu Bakar dengan membawa daging dhabb (biawak) dan minyak samin sebagai hadiah dan ketika itu dia wanita musyrik. Maka Asma pun menolak pemberiannya itu dan tidak memasukan ibunya ke dalam rumahnya. Kemudian Aisyah bertanya kepada Nabi SAW mengenai hal tersebut lalu Allah SWT menurunkan ayat “لَا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ” kemudian baginda menyuruh Asma menerima pemberian ibunya itu dan mempersilakannya masuk ke dalam rumahnya.”
Riwayat Ahmad (16111), al-Tayalisi (1744) dan al-Bazzar (2208). Syeikh Syuaib al-Arnout di dalam
Takhrij al-Musnad
 (16111) menyatakan sanad hadith ini
dhaif
Dalam ayat ini, jelas menunjukkan bahawa hukum berbuat kebajikan kepada kumpulan bukan islam yang tidak memerangi umat islam adalah dibenarkan di sisi syarak. Seorang muslim yang melihat orang bukan islam yang dalam kesusahan, maka dia perlu membantu orang bukan Islam tersebut. Sebagai contoh, seorang muslim melihat seorang bukan islam dalam keadaan lapar atau dahaga, maka dia dituntut untuk membantu orang bukan islam tersebut. Begitu juga sekiranya dilihat seorang bukan islam yang buta ingin melintas jalan, maka perlu untuk dia dibantu dalam keadaan ini. Inilah yang menzahirkan sifat bahawa agama Islam itu sebagai rahmat bagi keseluruhan alam.

Urusan Agama Lain dan Kemaksiatan
Dalam kitab
al-Mausu’ah al-Fiqhiyyah al-Kuwaitiyah
 menyatakan:
ذَهَبَ جُمْهُورُ الْفُقَهَاءِ إِلَى أَنَّهُ لاَ يَجُوزُ لِلْمُسْلِمِ أَنْ يَعْمَل لأِهْل الذِّمَّةِ فِي الْكَنِيسَةِ نَجَّارًا أَوْ بَنَّاءً أَوْ غَيْرَ ذَلِكَ، لأِنَّهُ إِعَانَةٌ عَلَى الْمَعْصِيَةِ، وَمِنْ خَصَائِصِ دِينِهِمُ الْبَاطِل، وَلأِنَّهُ إِجَارَةٌ تَتَضَمَّنُ تَعْظِيمَ دِينِهِمْ وَشَعَائِرِهِمْ
Maksudnya:
 “Kebanyakan ulama berpendapat bahawa tidak harus si muslim bekerja untuk orang kafir zimmi (yang ada hak tinggal dalam negara Islam) di gereja mereka sebagai tukang kayu, tukang bina atau selainnya kerana ia dikira menolong maksiat (kekufuran) bahkan asas utama agama mereka batil. Larangan itu kerana ia adalah upah yang mengandungi membesarkan agama mereka dan syiar agama mereka”.Lihat
 al-Mausu’ah al-Fiqhiyyah al-Kuwaitiyah,
 38/158
Hukum Melakukan Bantuan Kecemasan Bulan Sabit Merah di Rumah Ibadat Lain
Islam sentiasa menyuruh umatnya untuk melakukan kebaikan kepada semua orang, tanpa mengira status orang tersebut sama ada islam atau bukan Islam dan seumpamanya. Hal ini pernah ditunjukkan oleh Rasulullah SAW yang mana baginda menziarahi seorang kanak-kanak daripada kaum Yahudi yang sedang sakit sebagaimana riwayat daripada Anas R.A, katanya:
كَانَ غُلاَمٌ يَهُودِيٌّ يَخْدُمُ النَّبِيَّ صَلَّى اللهُ عَلَيْهِ وَسَلَّمَ، فَمَرِضَ، فَأَتَاهُ النَّبِيُّ صَلَّى اللهُ عَلَيْهِ وَسَلَّمَ يَعُودُهُ، فَقَعَدَ عِنْدَ رَأْسِهِ، فَقَالَ لَهُ: «أَسْلِمْ»، فَنَظَرَ إِلَى أَبِيهِ وَهُوَ عِنْدَهُ فَقَالَ لَهُ: أَطِعْ أَبَا القَاسِمِ صَلَّى اللهُ عَلَيْهِ وَسَلَّمَ، فَأَسْلَمَ، فَخَرَجَ النَّبِيُّ صَلَّى اللهُ عَلَيْهِ وَسَلَّمَ وَهُوَ يَقُولُ: «الحَمْدُ لِلَّهِ الَّذِي أَنْقَذَهُ مِنَ النَّارِ»
Maksudnya: “Dahulu ada seorang budak lelaki Yahudi yang bekhidmat dengan Nabi SAW, lalu dia jatuh sakit. Maka Nabi SAW datang kepadanya untuk menziarahinya dan Baginda duduk di sisi kepalanya, lalu Baginda bersabda kepadanya: “Masuklah Islam.” Lalu budak itu melihat kepada bapanya yang berada di sisinya, lalu bapanya berkata: “Patuhilah Abu al-Qasim SAW.” Maka, beliau memeluk Islam, lalu Nabi SAW keluar dan Baginda SAW bersabda: “Segala puji bagi Allah yang menyelamatkannya daripada api neraka.”
Riwayat al-Bukhari (1356)
Imam al-Nawawi berkata: Menziarahi orang bukan Islam yang sedang sakit adalah diharuskan dan pengamalannya adalah dikira sebagai penghormatan kepada kenalan-kenalan sama ada daripada kalangan jiran tetangga atau kenalan rapat. Seseorang muslim yang melawat pesakit bukan Islam harus menggalakkan pesakit agar memeluk agama Islam serta menerangkan kepada mereka tentang kebaikan yang terdapat pada agama Islam. Menggesa mereka supaya menyegerakan pengislamannya sebelum berlalunya peluang untuk bertaubat. Dalam masa yang sama, mendoakan juga bagi mereka agar diberi petunjuk dan seumpamanya. (Lihat
al-Azkar
, hlm. 421)
Berdasarkan perbahasan di atas, merawat mangsa yang bukan islam jika ada berlakunya kecemasan atau kemalangan adalah diharuskan walaupun dia berada di rumah ibadatnya. Hal ini kerana saudara dan rakan-rakan hanya melakukan bantuan kecemasan dan kemanusiaan jika berlakunya kejadian atau kemalangan yang tidak diingini.
Selain itu, bantuan tersebut merupakan bantuan kemanusiaan yang tidak ada kaitan dengan agama yang dianutinya. Tambahan pula, bantuan tersebut bukanlah bantuan secara langsung kepada rumah ibadatnya seperti pembersihan, pembinaan dan seumpamanya.
Tambahan pula, dengan bantuan yang diberikan itu juga boleh disertakan dengan tujuan berdakwah serta mempamerkan sikap terpuji yang melambangkan imej seseorang muslim agar dapat menyentuh hati mereka kepada agama Islam.
Kesimpulan
Sebagai kesimpulan,
kami katakan bahawa tidak ada masalah sekiranya bantuan yang diberikan kepada bukan Islam dalam bentuk bantuan kemanusiaan
 seperti bantuan kecemasan dan kesihatan walaupun ia berlaku di rumah ibadat mereka.
Namun begitu, sekiranya bantuan tersebut melibatkan agama dan akidah seperti menyertai acara keagamaan mereka, membina atau membersihkan rumah ibadat mereka adalah dilarang di dalam Islam sejajar dengan kaedah syarak yang mengharamkan segala bentuk kesyirikan dan menegah daripada apa jua bentuk kerjasama serta bantuan yang menjurus ke arah kesyirikan. Ia bertujuan untuk menutup ruang yang menampakkan seolah-olah orang Islam mengiktiraf agama mereka. Ini jelas berdasarkan firman Allah S.W.T:
وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya:

Janganlah kamu saling membantu di atas perkara dosa dan permusuhan.
(Surah Al-Ma’idah: 2)
Imam al-Qurtubi menyatakan di dalam tafsirnya: Dan janganlah kamu bekerjasama dalam dosa dan permusuhan, yang merupakan hukum sesudah kejahatan, dan permusuhan, yang merupakan penindasan terhadap manusia. (Lihat
Tafsir al-Qurtubi
, 6/47)
Kami syorkan beberapa perkara untuk keharmonian:
Kalau dapat dielakkan itu jauh lebih baik kerana keluar daripada sebarang bentuk
syubhah
.
Jika terpaksa bertugas maka pilihlah lokasi di luar rumah ibadat.
Jangan sekali-kali cenderung hati dan perasaan yang terkait dengan agama dan ibadat mereka.
Niatkan untuk menolong sesama manusia apabila berlaku kemalangan atau kecederaan. Ini juga sebahagian daripada akhlak Islam dan daripada
mahasin al-Islam
.
Semoga Allah SWT memberikan kita kefahaman dalam memahami agama ini dan menjauhkan kita daripada terlibat dengan sebarang urusan kesyirikan.
Wallahua`lam.
Bertarikh: 13 Julai 2023 bersamaan 24 Zulhijjah 1444 H


#2258: Menisbahkan Kebaikan Kepada Allah SWT Dan Kesilapan Kepada Diri Sendiri

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya sering mendenar penceramah yang akan berkata, “kalau ini baik ia datang dariapda Allah, sebaliknya kalau tidak baik ia datang dari diri saya,”. Bolehkah kita bercakap begitu dan adakah ia athar dari salafussoleh?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
مَّا أَصَابَكَ مِنْ حَسَنَةٍ فَمِنَ اللَّهِ ۖ وَمَا أَصَابَكَ مِن سَيِّئَةٍ فَمِن نَّفْسِكَ ۚ
Maksudnya: “
Apa jua kebaikan (nikmat kesenangan) yang engkau dapati maka ia adalah dari Allah; dan apa jua bencana yang menimpamu maka ia adalah dari (kesalahan) dirimu sendiri.
”
Surah al-Nisa’ (79)
Menjawab persoalan di atas, biasanya sebahagian salaf al-soleh ketika berfatwa akan mengatakan:
إِن كَانَ صَوَابا فَمن الله وإن كان خطأ فمني
Maksudnya:
“Sekiranya ia benar maka ia datang dari Allah. Sekiranya ia salah maka ia datang dari aku.”

Telah berkata Abu Bakr al-Siddiq R.A berkenaan al-Kalalah:
أَقُول فِيهَا برأيي فَإِن كَانَ صَوَابًا فَمَن اللَّه وَإِن كَانَ خَطا فمني ومن الشَّيْطَان وَالله وَرَسُوله بريئان مِنْهُ
Maksudnya:
 “Aku katakan pada masalah ini berdasarkan pandanganku. Sekiranya ia benar maka ia daripada Allah dan sekiranya ia salah maka ia daripada diriku dan syaitan. Allah dan Rasul-Nya berlepas diri darinya.”
 (Lihat al-Baihaqi dalam
Marifah al-Sunan wa al-Athar
, 9/113 dan al-Darimi, 3015)
Saidina Abu Bakar RA telah menyebtu tentang al-Kalalah yang memberi makna, “Seorang yang tidak mempunyai anak dan juga bapa.” Ini berkenaan dengan hukum pusaka apabila seseorang berada dalam keadaan begitu.
Walaupun begitu, ucapan seperti di atas telah dianggap sebagai makruh pada zaman ini kerana ia melemahkan jiwa si penyoal dan akan memasukkan perasaan syak dalam hatinya terhadap sesuatu jawapan yang diberikan. Inilah pendapat Ibn Hamdan al-Harani dalam
Sifat al-Mufti wal Mustafti
hlm. 167.
Semoga Allah SWT taufik dan hidayahkan kita untuk sentiasa memohon pertolongan daripada-Nya, terutamanya diberikan taufik dan hidayah. Marilah sama-sama kita berdoa:
رَبَّنَا آتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا
Maksudnya: “
Wahai Tuhan kami! Kurniakanlah kami rahmat dari sisiMu, dan berilah kemudahan-kemudahan serta pimpinan kepada kami untuk keselamatan agama kami.
”
Surah al-Kahfi (10)
Bertarikh: 13 Julai 2023 bersamaan 24 Zulhijjah 1444 H


#2259: Kisah Terompah Imam Ahmad Ditakuti Oleh Syaitan Atau Jin

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada dengar kisah yang dikatakan terompah Imam Ahmad ditakuti oleh syaitan atau jin. Benarkah kisah tersebut?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
الْيَوْمَ يَئِسَ الَّذِينَ كَفَرُوا مِن دِينِكُمْ فَلَا تَخْشَوْهُمْ وَاخْشَوْنِ
Maksudnya: “
Pada hari ini, orang-orang kafir telah putus asa (daripada memesongkan kamu) dari agama kamu (setelah mereka melihat perkembangan Islam dan umatnya).
”
Surah al-Maidah (3)
Menjawab persoalan di atas, kami nukilkan daripada kitab kami
Biografi Imam 4 Mazhab
 bermula halaman 265-267:
Di dalam
Tabaqat al-Hanabilah
 (1/233) oleh al-Qadhi Abi al-Husin bin Abi Ya’la al-Farra’ menceritakan:
Suatu hari, Imam Ahmad bin Hanbal sedang berada dalam majlis pengajarannya di masjid. Kemudian datang seorang wakil daripada Khalifah al-Mutawakil dan memberitahunya bahawa seorang hamba perempuan milik Khalifah telah dirasuk oleh jin. Khalifah meminta agar Imam Ahmad mendoakannya supaya sihat.
Maka Imam Ahmad pun memberikan satu terompah yang diperbuat daripada kayu yang dipakainya untuk berwudhuk lalu diberikan kepada wakil khalifah tadi dan berkata, “Pergilah ke istana Amirul Mukminin dan duduklah di samping kepala hamba sahaya itu, lalu katakan kepada jin yang ada di dalam tubuhnya: “Ahmad berkata kepadamu: Mana yang kamu pilih, keluar dari tubuh hamba perempuan ini atau dipukul 70 kali dengan terompah ini?”
Setelah itu lelaki tersebut pergi bertemunya dan menyebut kepadanya sepertimana yang dikatakan Imam Ahmad kepadanya. Lantas jin itu berkata kepadanya – melalui percakapan hamba perempuan itu – : “Saya akan dengar dan taat. Dan seandainya Imam Ahmad bin Hanbal menyuruh kami (bangsa jin) untuk tidak tinggal di Iraq pasti kami akan taatinya. Sesungguhnya beliau ialah orang yang taat kepada Allah. Sesiapa sahaja yang taat kepada Allah SWT pasti setiap sesuatu akan taat kepadanya.”
Lalu jin tersebut pun keluar dari tubuh hamba sahaya itu. Hamba perempuan tersebut akhirnya sembuh dan dikurniakan anak yang ramai.
Namun setelah Imam Ahmad wafat, jin kembali merasuknya. Maka al-Mutawakkil mengadu hal tersebut kepada rakan Imam Ahmad iaitu Abu Bakar al-Marwazi. Dia menceritakan mengenai kejadian sebelumnya kepada beliau. Setelah itu al-Marwazi mengambil selipar (yang pernah diberikan Imam Ahmad) lalu pergi bertemu hamba sahaya perempuan tersebut. Namun begitu Jin Ifrit – melalui percakapan perempuan itu berkata, “Saya tidak akan keluar dari tubuh perempuan ini, saya tidak akan mematuhi dan saya tidak akan menerimamu. Ahmad bin Hanbal ialah orang yang sentiasa taat kepada Allah, dia menyuruh kami untuk mentaatinya.” (Lihat
Tabaqat al-Hanabilah
, 1/233. Lihat juga
Akam al-Marjan fi Ahkam al-Jan
 oleh al-Syibli, hlm. 135-136;
Luqth al-Marjan fi Ahkam al-Jan
 oleh al-Suyuti, hlm. 108-109)
Kisah ini menggambarkan bagaimana seorang yang dekat dengan Allah SWT akan dapat mampu menundukkan musuh-musuh yang mengganggu anak Adam.
Sesungguhnya apabila seseorang takutkan Allah SWT nescaya makhluk takutkannya. Disebut:
مَنِ اتَّقَى اللهَ اتَّقَاهُ كُلُّ شَيْءٍ
Maksudnya:
“Sesiapa yang takut dan bertakwa kepada Allah, maka akan takutlah kepadanya oleh segala yang lain.”
Akhir kalam, marilah kita berdoa kepada Allah SWT:
بِسْمِ اللهِ الَّذِي لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ، وَهُوَ السَّمِيعُ الْعَلِيمُ
Maksudnya:
“Dengan nama Allah yang dengan nama-Nya, tidak ada satu pun yang dapat memberi kemudaratan di bumi mahupun di langit. Dia-lah Yang Maha Mendengar lagi Maha Mengetahui.”
Riwayat Abu Daud (5088), al-Tirmizi (3388), Ibn Majah (3869), al-Nasa’ie dalam al-Sunan al- Kubra (10178) dan Ahmad (446)
Bertarikh: 13 Julai 2023 bersamaan 24 Zulhijjah 1444 H


#226 Nafkah Isteri Bekerja

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah saya dikira mengabaikan nafkah kepada isteri saya jikalau isteri saya sudah bekerja? Hal ini kerana setelah dibayar semua komitmen, baki daripada duit gaji saya hanya tinggal RM 300 sahaja dan duit nafkah terhadap isteri saya tidak termasuk dalam komitmen saya. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Nafkah dari segi bahasa ialah mengeluarkan, iaitu pembiayaan belanja seseorang terhadap ahli keluarganya. Manakala dari segi syarak ialah makanan, pakaian, tempat tinggal dan selainnya. Ia di namakan
Nafaqah
kerana dikeluarkan atau digunakan untuk keperluan itu.
[1]
Di dalam Sunnah, terdapat hadith yang diriwayatkan daripada Mu’awiyah al-Qusyairi RA, bahawa beliau telah bertanya kepada Nabi SAW: “Wahai Rasulullah, apakah hak isteri salah seorang dari kami yang menjadi kewajipan suaminya?” Maka Rasulullah SAW menjawab:
أن تُطْعِمَها إذا طَعِمتَ ، وتَكْسوها إذا اكتسَيتَ ، أوِ اكتسَبتَ ، ولا تضربِ الوَجهَ ، ولا تُقَبِّح ، ولا تَهْجُرْ إلَّا في البَيتِ
Maksudnya
: “
Engkau memberi makan kepadanya, jika engkau makan. Engkau memberi pakaian kepadanya, jika engkau berpakaian. Janganlah engkau pukul wajahnya, janganlah engkau memburukkannya, dan janganlah engkau meninggalkannya kecuali di dalam rumah
”.
[2]
Syeikh Wahbah al-Zuhaili menyatakan bahawa majoriti ulama mengatakan nafkah yang wajib diberi kepada isteri itu ialah tujuh perkara iaitu, Makanan, Barang-barang dapur, Pakaian, Tempat tinggal, Alat-alat untuk membersihkan diri, Barangan rumah, Pembantu kepada isteri jika sekiranya kebiasaannya isteri mempunyai pembantu.
[3]
Para ulama bersepakat (Ijma’) suami wajib memberi nafkah kepada isterinya. Malah, ianya termasuk juga sekiranya isteri mempunyai pendapatan, harta atau pekerjaan. Kewajipan nafkah tetap dipikul oleh suami. Hal ini bersandarkan kepada firman Allah SWT:
وَٱلۡوَٰلِدَٰتُ يُرۡضِعۡنَ أَوۡلَٰدَهُنَّ حَوۡلَيۡنِ كَامِلَيۡنِۖ لِمَنۡ أَرَادَ أَن يُتِمَّ ٱلرَّضَاعَةَۚ وَعَلَى ٱلۡمَوۡلُودِ لَهُۥ رِزۡقُهُنَّ وَكِسۡوَتُهُنَّ بِٱلۡمَعۡرُوفِۚ
Maksudnya:

Dan ibu-ibu hendaklah menyusukan anak-anak mereka selama dua tahun genap iaitu bagi orang yang hendak menyempurnakan penyusuan itu; dan kewajipan bapa pula ialah memberi makan dan pakaian kepada ibu itu menurut cara yang sepatutnya.
[4]
Ibn Kathir menyatakan didalam tafsirnya bahawa wajib ke atas ayah untuk memberi nafkah dari sudut pakaiannya dengan cara yang sepatutnya iaitu apa-apa pakaian yang diterima oleh adat atau seumpama dengannya di negara tersebut tanpa berlaku pembaziran dan tidak menyusahkan. Ia sekadar apa yang termampu ketika dia (ayah atau suami) dalam keadaan senang dan bersederhana serta apa yang melaziminya.
[5]
Dalam permasalahan nafkah, ianya perlu difahami dengan baik. Hal ini kerana, nafkah adalah suatu elemen yang penting dalam perkahwinan yang dimasukkan di bawah tanggungjawab suami ke atas isteri dan tanggungannya.
Di dalam perbahasan nafkah suami terhadap isteri, para fuqaha’ membahagikan kepada tiga golongan suami, yang senang, sederhana dan susah. Sekiranya suami merupakan orang susah, maka cukup sekadar mengeluarkan nafkah yang asas. Seperti mengeluarkan secupak beras berserta dengan lauk asas yang mengikut tradisi setempat. Kemudian, menyediakan pakaian asas untuk dipakai isteri mengikut pakaian yang dipakai masyarakat setempat sama ada ketika di rumah dan ketika keluar dari rumah, cukup sekadar menutup aurat serta mengikut budaya pakaian orang Islam setempat. Kemudian, menyediakan rumah mengikut kemampuan, tanpa disyaratkan untuk memiliki rumah tersebut, sudah memadai sekiranya menyewa. Sekiranya suami yang tidak berkemampuan ini menunaikan tanggungjawab dengan memberi nafkah asas ini, maka isteri tidak berhak untuk memohon fasakh.
[6]
Sedarlah bahawa perkahwinan itu datang bersama dengan tanggungjawab seorang suami kepada isteri. Namun, yakinlah bahawa Allah SWT tidak sesekali membebankan para suami apatah lagi menzalimi. Yakinlah bahawa setiap yang Allah syariatkan itu mempunyai hikmah yang besar. Hal ini sepertimana yang dijelaskan Allah SWT di dalam al-quran:
لِيُنفِقْ ذُو سَعَةٍ مِّن سَعَتِهِ ۖ وَمَن قُدِرَ عَلَيْهِ رِزْقُهُ فَلْيُنفِقْ مِمَّا آتَاهُ اللَّـهُ ۚ لَا يُكَلِّفُ اللَّـهُ نَفْسًا إِلَّا مَا آتَاهَا ۚ سَيَجْعَلُ اللَّـهُ بَعْدَ عُسْرٍ يُسْرًا
Maksudnya:

Hendaklah orang yang mampu memberi nafkah menurut kemampuannya; dan sesiapa yang di sempitkan rezekinya, maka hendaklah ia memberi nafkah dari apa yang diberikan Allah kepadanya (sekadar yang mampu); Allah tidak memberati seseorang melainkan (sekadar kemampuan) yang diberikan Allah kepadanya. (Orang-orang yang dalam kesempitan hendaklah ingat bahawa) Allah akan memberikan kesenangan sesudah berlakunya kesusahan.
[7]
Berdasarkan persoalan di atas,
seorang suami wajib memberikan nafkah tanpa mengira banyak ataupun sedikit kepada isterinya walaupun isterinya sudah bekerja. Hal ini kerana tugas seorang suami adalah bertanggungjawab terhadap keperluan isteri dan anak-anaknya berdasarkan kemampuannya. Namun kewajipan suami untuk memberi nafkah terlepas sekiranya isterinya redha dan mengizinkan untuk tidak diberi nafkah
. Aisyah R.Anha pernah meriwayatkan bahawa suatu hari Hindun, iaitu ibu kepada Muawiyah pernah mengadu kepada Rasulullah SAW berkenaan suaminya, Abu Sufyan seorang yang kedekut dan tidak memberikan nafkah yang cukup kepadanya dan anaknya sehingga beliau terpaksa mengambil harta daripada Abu Sufyan secara sembunyi tanpa pengetahuan suaminya. Melihat keadaan itu, maka Rasulullah SAW bersabda:
خُذِي مَا يَكْفِيكِ وَبَنِيكِ بِالْمَعْرُوفِ
Maksudnya:

Ambillah (daripada harta Abu Sufyan) apa yang mencukupkan kamu dan anak kamu secara baik.
[8]
Hadith ini menjadi dalil kepada bolehnya mengambil harta suami tanpa pengetahuannya mengikut keperluan isteri dan anak-anak sekiranya suami itu seorang yang kedekut dan tidak memberikan nafkah kepada keluarganya.
Sebagai penutup , kami menyarakan agar disusun kembali prioriti peruntukan kewangan mengikut kemampuan saudara dan memasukkan sekali nafkah kepada isteri di dalam komitmen bulanan. Kami juga mencadangkan agar mengambil khidmat Agensi Kaunseling & Pengurusan Kredit (AKPK) jika memerlukan bantuan untuk pengurusan kewangan.
Sekiranya isteri redha dengan suami tidak memberi nafkah zahir, maka akan terlepaslah tanggungjawab suami, tetapi yang dibimbangi apabila muncul masalah di kemudian hari, kemungkinan isteri akan mengungkit dan akan mendatangkan masalah yang lebih besar kerana masalah nafkah ini. Kami nasihatkan supaya suami perlu bertekad untuk menguruskan nafkah keluarga dengan baik. Perlu sentiasa berunding dengan hikmah dan baik dengan isteri. Dicadangkan juga suami dan isteri menyediakan plan tindakan bersama bagi bagi mengurus kewangan keluarga.
Semoga Allah memberikan kita kefahaman yang baik dalam memahami agama ini. Kami akhiri dengan doa:
اللَّهُمَّ اكْفِنِى بِحَلاَلِكَ عَنْ حَرَامِكَ وَأَغْنِنِى بِفَضْلِكَ عَمَّنْ سِوَاكَ
Maksudnya:
 “Ya Allah! Cukupkanlah aku dengan dengan yang halal dan jauhkanlah aku daripada yang haram, dan cukupkanlah aku dengan kurniaan-Mu daripada bergantung kepada selain-Mu.”
Wallahua`lam.
Bertarikh 5 Januari 2022 bersamaan 2 Jamadil Akhir 1443 H

[1]
 Lihat
al-Mu’tamad fi al-Fiqh al-Syafie
, 4/274
[2]
 Riwayat Abu Dawud (2142), Ibn Majah (1850) dan Ahmad (20013)
[3]
 Lihat
al-Fiqh al-Islam wa Adillatuh
, 10/7349
[4]
 Surah al-Baqarah: 233
[5]
 Lihat
Tafsir Ibn Kathir,
 1/634
[6]
 Lihat
al-Mu’tamad fi al-Fiqh al-Syafie
, 4/283
[7]
 (Surah al-Talaq:7)
[8]
  Riwayat al-Bukhari (3825), Muslim (1714), Abu Dawud (3532), al-Nasaie (5420), Ibn Majah (2293) dan Ahmad (24163)


#2260:  Jawapan Di Sisi Kami Atau Pendapat Kami

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya selalu dengar dalam tulisan Dato’ Seri ada menyebut beberapa kalimah seperti, “Inilah jawapan kami,” atau “Jawapan di sisi kami,” atau “Pendapat kami,” atau “Pandangan di sisi kami,” dan seumpamanya. Adakah dibenarkan dalam Islam?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
قَالُوا سُبْحَانَكَ لَا عِلْمَ لَنَا إِلَّا مَا عَلَّمْتَنَا ۖ إِنَّكَ أَنتَ الْعَلِيمُ الْحَكِيمُ
Maksudnya:
“Malaikat itu menjawab: “Maha suci Engkau (Ya Allah)! Kami tidak mempunyai pengetahuan selain dari apa yang Engkau ajarkan kepada kami; sesungguhnya Engkau jualah yang Maha Mengetahui, lagi Maha Bijaksana.”
Surah al-Baqarah (32)
Al-Maraghi menyebut berkenaan ayat ini: “Malaikat pun berkata, “Kami menyucikan-Mu daripada segala perkara yang tidak patut bagi-Mu seperti kekurangan ilmu, sehingga menyebabkan Engkau mencipta khalifah secara sia-sia, tanpa hikmah dan faedah. Begitu juga Engkau pun bertanya kepada kami sesuatu yang tidak kami ketahui padahal Engkau mengetahui bahawa ilmu kami tidak meliputinya dan kami tidak mampu untuk menerangkannya.” Perkara ini merupakan pengakuan malaikat tentang kelemahan mereka semasa menghadapi setiap persoalan yang diajukan kepada mereka.” (Lihat
Tafsir al-Maraghi
, 1/79)
Menjawab persoalan di atas, kami katakan benar sekali. Itulah salah satu daripada metodologi cara kami menjawab soalan. Biasanya, kami bentang terlebih dahulu
tasawwur
masalah. Ini kerana:
الْحُكْمُ عَلَى الشَّيْءِ فَرْعٌ عَنْ تَصَوُّرِهِ
Maksudnya:
“Hukum atas suatu perkara terbina atas pandangan keseluruhan perkara tersebut.”
(Lihat
Syarh al-Kaukab al-Munir
, 1/50)
Kemudian, kami bentangkan pendapat ulama dan juga imam mazhab dengan disertakan rujukan. Selepas daripada itu, kami tarjihkan dan kemukakan berasaskan kepada kaedah
maslahat
dan juga kekuatan dalil.
Persoalan yang saudara tanya kepada kami. Ia tidaklah bersalahan, ini berdasarkan kepada kenyataan Ibnu Hamdan al-Harrani yang berkata:
“Dan tidaklah dicela bagi seorang mufti untuk mengatakan jawapan di sisi kami atau pandangan di sisi kami atau dia berkata kami berpandangan begini dan begini kerana ini merupakan jawapan para ashab dan juga para pemilik ucapan.”
Akhir kalam, marilah sama-sama kita berdoa kepada Allah SWT supaya Allah SWT sentiasa taufikkan kita ke arah kebaikan.
رَبَّنَا آتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا
Maksudnya: “
Wahai Tuhan kami! Kurniakanlah kami rahmat dari sisiMu, dan berilah kemudahan-kemudahan serta pimpinan kepada kami untuk keselamatan agama kami.
”
Surah al-Kahfi (10)
Bertarikh: 13 Julai 2023 bersamaan 24 Zulhijjah 1444 H


#2261: Khasiat Minyak Zaitun

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Benarkah minyak zaitun disuruh kita makan atau minumnya?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
وَالتِّينِ وَالزَّيْتُونِ
Maksudnya: “
Demi buah Tiin dan Zaitun,
”
Surah al-Tin (1)
Firman Allah SWT juga:
اللَّهُ نُورُ السَّمَاوَاتِ وَالْأَرْضِ ۚ مَثَلُ نُورِهِ كَمِشْكَاةٍ فِيهَا مِصْبَاحٌ ۖ الْمِصْبَاحُ فِي زُجَاجَةٍ ۖ الزُّجَاجَةُ كَأَنَّهَا كَوْكَبٌ دُرِّيٌّ يُوقَدُ
مِن شَجَرَةٍ مُّبَارَكَةٍ زَيْتُونَةٍ لَّا شَرْقِيَّةٍ وَلَا غَرْبِيَّةٍ يَكَادُ زَيْتُهَا يُضِيءُ
وَلَوْ لَمْ تَمْسَسْهُ نَارٌ ۚ نُّورٌ عَلَىٰ نُورٍ ۗ
Maksudnya:
“Allah yang menerangi langit dan bumi. Bandingan nur hidayah petunjuk Allah (Kitab Suci Al-Quran) adalah sebagai sebuah “misykaat” yang berisi sebuah lampu; lampu itu dalam geluk kaca (qandil), geluk kaca itu pula (jernih terang) laksana bintang yang bersinar cemerlang; lampu itu dinyalakan dengan minyak dari pokok yang banyak manfaatnya
, (iaitu) pokok zaitun yang bukan sahaja disinari matahari semasa naiknya dan bukan sahaja semasa turunnya (tetapi ia sentiasa terdedah kepada matahari); hampir-hampir minyaknya itu – dengan sendirinya – memancarkan cahaya bersinar (kerana jernihnya)
walaupun ia tidak disentuh api; (sinaran nur hidayah yang demikian bandingannya adalah sinaran yang berganda-ganda): cahaya berlapis cahaya.”
Surah al-Nur (35)
Ibn Kathir berkata: ‘يُوقَدُ مِن شَجَرَةٍ مُّبَارَكَةٍ ’, yakni dinyalakan daripada minyak zaitun, pohon yang diberkati. Firman Allah, ‘زَيْتُونَةٍ’ adalah pengganti daripada perkataan ‘شَجَرَةٍ’, atau perkataan ‘زَيْتُونَةٍ’ sebagai penjelas kepada perkataan ‘شَجَرَةٍ’. Ertinya pohon yang berkat ini adalah pohon Zaitun. Firman Allah, ‘زَيْتُونَةٍ لَّا شَرْقِيَّةٍ وَلَا غَرْبِيَّةٍ’, maksudnya Zaitun ini bukan tumbuh di sebuah kawasan yang terletak di sebelah timur, sehingga sinar matahari waktu pagi tidak dapat mengenainya, dan bukan pula di kawasan sebelah barat sehingga sinar matahari ketika terbenam tidak dapat mengenainya. Akan tetapi, zaitun ini tumbuh di wilayah antara timur dan barat, yang selalu terkena sinar matahari dari pagi hingga petang. Sehingga, minyak yang dihasilkannya pun jernih, seimbang dan berkilau.
Berkenaan firman Allah SWT, ‘زَيْتُونَةٍ لَّا شَرْقِيَّةٍ وَلَا غَرْبِيَّةٍ’, terdapat beberapa pendapat, antaranya:
Ibn ‘Abbas menjelaskan bahawa pohon zaitun ini pohon zaitun yang berada di padang sahara, yang tidak terhalang daripada sinar matahari oleh pohon-pohon lain, tidak tertutup oleh gunung-gunung dan tidak pula berada di dalam gua. Ringkasnya, pohon ini tidak terhalang oleh apa pun daripada pancaran sinar matahari. Sehingga, pohon zaitun seperti ini menghasilkan minyak terbaik.
Ikrimah pula mentafsirkan ayat ini dengan mengatakan bahawa pohon tersebut adalah pohon zaitun yang tumbuh di padang sahara. Apabila matahari terbit, pohon zaitun ini langsung terkena pancaran sinarnya. Apabila matahari terbenam, pohon zaitun ini juga masih terkena sinarnya sebelum gelap malam datang. Sehingga pohon zaitun ini menghasilkan minyak yang paling jernih.
Mujahid menjelaskan bahawa pohon zaitun ini tumbuh tidak di sebelah timur dan tidak pula di sebelah barat. Jika tumbuh di kawasan timur, pohon zaitun ini tidak terkena sinar matahari ketika terbit. Jika tumbuh di sebelah barat, ia tidak terkena sinar matahari ketika terbenam. Akan tetapi, pohon zaitun ini tumbuh di sebuah wilayah antara timur dan barat. Sehingga, ia selalu terdedah kepada sinar matahari, sama ada ketika matahari terbit mahupun ketika matahari terbenam.
Sebahagian ulama lain memberi pendapat berbeza, di mana mereka mengatakan bahawa makna firman Allah itu adalah bahawa pohon zaitun itu berada di tengah-tengah pepohonan yang lain. Sehingga, pohon zaitun itu tidak terlihat dari sebelah timur mahupun sebelah barat.
Ubai bin Ka’ab berkata bahawa maknanya adalah, pohon zaitun ini hijau lagi lembut, kerana tidak terkena sinar matahari sama sekali, sama ada ketika matahari terbit mahupun ketika matahari terbenam.
Sa’id bin Jubair berkata, bahawa maksudnya adalah minyak di tengah pohon, tidak terkena matahari di timur dan di barat.
Al-Hasan al-Basri berpendapat bahawa yang dimaksudkan dalam ayat bukan pohon tertentu, akan tetapi ia adalah permisalan yang dibuat oleh Allah SWT. Katanya, “Seandainya pohon ini ada di bumi, pasti di timur atau di barat. Akan tetapi ia adalah sebuah perumpamaan yang dibuat Allah untuk cahaya-Nya.”
Berdasarkan beberapa pendapat di atas – menurut Ibn Kathir – pendapat yang kuat adalah pendapat yang pertama, iaitu bahawa ia di satu tempat dari bumi ini, di tempat yang luas, nampak, terlihat, terkena cahaya matahari, terkena panasnya daripada awal siang sehingga akhir. Hal itu agar minyaknya lebih jernih dan lebih lembut, sebagaimana dinyatakan oleh beberapa ulama’. (Lihat
Tafsir al-Quran al-’Azim,
4/811)
Mengikut tafsiran Ibnu Abbas pohon zaitun yang terbaik untuk dibuat minyak, mempunyai ciri-ciri seperti berikut:
Berada di padang pasir.
Tidak dilindungi oleh apa-apa pokok lain.
Tidak terlindung dengan apa-apa bukit, gunung atau gua.
Diriwayatkan daripada Umar al-Khattab R.A bahawa Rasulullah SAW bersabda:
كُلُوا الزَّيْتَ وادَّهِنُوا بِهِ فإنَّهُ مِن شَجَرَةٍ مُبارَكَةٍ
Maksudnya:
 “
Makanlah minyak zaitun dan berminyaklah dengannya. Minyak zaitun berasal daripada pohon yang diberkati.
”
Riwayat al-Tirmizi (1851)
Kami kemukakan pendapat pakar dan khasiat minyak zaitun:
Pakar Pemakanan, Hospital Columbia Asia, Iskandar Puteri Johor, Yap Pau Lin berkata, minyak zaitun mengandungi lemak mono tidak tepu (MUFA)  yang menyihatkan, di samping lemak tepu dan juga lemak poli tidak tepu (PUFA) termasuk omega 3 dan omega 6.
Ia juga terkandung bahan antioksida seperti hydroxytyrosol, oleocanthal, squalene dan beta karotin selain vitamin E tokoferol dan juga vitamin K.
Melindungi organ jantung – Diet Mediterranean lazimnya mencampurkan minyak zaitun dalam setiap hidangan bagi mengurangkan risiko penyakit jantung.
Minyak zaitun bertindak melindungi organ jantung dengan menurunkan tekanan darah, mencegah penggumpalan darah, melindungi dinding pembuluh darah, menurunkan radang dan menjaga kadar kolesterol dalam tubuh badan manusia.
Mengatasi penyakit Alzheimer dan diabetes – Minyak zaitun mampu menghilangkan plak beta-amyloid yang dipercayai boleh memicu penyakit Alzheimer. Praktis dalam Diet Mediterranean juga dikatakan boleh mencegah diabetes tahap dua. Namun, kedua-duanya masih belum dibuktikan secara saintifik.
Mencegah strok – Berdasarkan penyelidikan, menikmati minyak zaitun dengan kerap dapat merendahkan risiko strok. Sekali lagi, ia masih memerlukan kajian lebih terperinci.
Menurunkan berat badan – Minyak zaitun merupakan salah satu daftar makanan sihat yang boleh dikonsumsi untuk menjaga kesihatan dan menurunkan berat badan.
Memiliki kadar antiradang yang tinggi – Kandungan (antiradang) dalam minyak zaitun dikatakan menyamai ubat antiradang ibuprofren. Sumber semula jadi minyak itu dipercayai boleh meringankan radang sendi (rheumatoid arthritis).
Mencegah pankreatitis akut (keradangan pankreas) – Keradangan pankreas atau pankreatitis akut mudah meragut nyawa manusia dengan mudah. Kandungan asam oleat dan hydroxytyrosol dalam minyak zaitun mampu menghindarkan sesiapa daripada penyakit itu.
Mengurangi risiko depresi (stres) – Dibandingkan dengan individu yang menggunakan lemak trans, mereka yang mengambil minyak zaitun akan mengalami masalah depresi yang lebih rendah iaitu sebanyak 48 peratus.
Bersifat antibakteria – Minyak zaitun boleh membunuh bakteria H.pylori. Mereka yang menikmati 30 gram minyak zaitun extra virgin setiap hari, dapat merawat 10 hingga 40 peratus jangkitan H.pylori selama kira-kira dua minggu.
Tinggi antioksidan – Minyak zaitun yang terkandung vitamin K dan E bantu cegah seseorang menghidap penyakit kronik kerana mempunyai antioksidan yang tinggi.
Mencegah penyakit radang usus besar (ulcerative colitis) – Kita boleh mencegah radang pada usus besar jika makan dua hingga tiga sudu minyak zaitun setiap hari.[1]
Akhir kalam, marilah sama-sama kita berdoa semga Allah SWT sentiasa memberi kepada kita kesihatan dan ‘afiyat:
اللَّهُمَّ إِنَّا نَسْأَلُكَ الْعَافِيَةَ في الدُّنْيَا وَالآخِرَةِ ، اللَّهُمَّ إِنَّا نَسْأَلُكَ الْعَفْوَ وَالْعَافِيَةَ فِي دِينِنَا وَدُنْيَانَا وَأَهْلِنَا وَمَالِنَا، اللَّهُمَّ اسْتُرْ عَوْرَاتِنَا وَآمِنْ رَوْعَاتِنَا ، اللَّهُمَّ احْفَظْنَا مِنْ بَيْنِ أَيْدِيْنَا وَمِنْ خَلْفِنَا وَعَنْ أَيْمَانِنَا وَعَنْ شَمَائِلِنَا وَمِنْ فَوْقِنَا ، وَنَعُوذُ بِعَظَمَتِكَ أَنْ نُغْتَالَ مِنْ تَحْتِنَا
Maksudnya:
“Ya Allah, sesungguhnya kami memohon pada-Mu keampunan dan keselamatan (‘afiyat) di dunia dan akhirat. Ya Allah, sesungguhnya kami memohon pada-Mu keampunan dan keselamatan (‘afiyat) dalam agama, dunia, keluarga dan harta kami. Ya Allah, tutupilah aib kami dan berilah ketenteraman di hati kami. Ya Allah, jagalah kami dari depan, belakang, kanan, kiri, dan atas kami. Kami memohon perlindungan dengan keagungan-Mu agar tidak disambar dari bawah kami.”
[1]
Lihat
https://www.columbiaasia.com/malaysia/health-articles/10-khasiat-luar-biasa-minyak-zaitun-termasuk-turunkan-berat-badan
Bertarikh: 13 Julai 2023 bersamaan 24 Zulhijjah 1444 H


#2262: Zakat Ke Atas Pemiutang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato, saya ingin bertanya Saya ada bagi pinjaman kepada kawan sebanyak 500k untuk dia buat pelaburan dalam perniagaan dalam tempoh setahun. Soalan saya, perlukah saya keluarkan zakat atas duit 500k itu?

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT :
خُذْ مِنْ أَمْوَالِهِمْ صَدَقَةً تُطَهِّرُهُمْ وَتُزَكِّيهِم بِهَا وَصَلِّ عَلَيْهِمْ ۖ إِنَّ صَلَاتَكَ سَكَنٌ لَّهُمْ ۗ وَاللَّـهُ سَمِيعٌ عَلِيمٌ
Maksudnya
: “
Ambillah (sebahagian) daripada harta mereka menjadi sedekah (zakat), supaya dengannya engkau membersihkan mereka (daripad dosa) dan mensucikan mereka (daripada akhlak yang buruk); dan doakanlah untuk mereka, kerana sesungguhnya doamu itu menjadi ketenteraman buat mereka. Dan (ingatlah) Allah Maha Mendengar, lagi Maha Mengetahui.
(Surah al-Taubah: 103)
Zakat merupakan salah satu daripada rukun Islam yang telah difardhukan oleh Allah SWT kepada umat Islam. Allah SWT mewajibkan umat Islam membayar zakat jika sekiranya cukup syarat-syaratnya yang diambil daripada golongan yang kaya dan diberikan kepada golongan yang miskin agar dapat menyucikan harta-harta mereka
Imam al-Mawardi berkata dalam tafsirnya bahawa yang dimaksudkan dengan kalimah ‘
sadaqah
’ ialah sedekah menurut kalam Ibn Zaid dan keduanya ia bermakna zakat, menurut kata-kata ‘Ikrimah. (Lihat
Tafsir al-Mawardi
, 2/398)
Syeikh Dr. Wahbah Zuhaili menyatakan di dalam kitabnya bahawa para fuqaha’ berpendapat sedekah yang dimaksudkan di dalam ayat di atas adalah zakat yang diwajibkan kepada seluruh umat manusia. (Lihat
Tafsir al-Wasit
, 1/913)
Diriwayatkan daripada Abdullah Bin Abbab R.Anhuma bahawa Rasulullah SAW ketika mengutusakan Mua’z Bin Jabal ke Yaman Baginda bersabda:
فأخْبِرْهُمْ أنَّ اللَّهَ قدْ فَرَضَ عليهم صَدَقَةً تُؤْخَذُ مِن أغْنِيائِهِمْ فَتُرَدُّ على فُقَرائِهِمْ
Maksudnya:
“
Maka khabarkanlah kepada mereka bahawa sesungguhnya Allah SWT telah menfardhukan ke atas mereka zakat, yang diambil daripada orang-orang kaya dan diberikan kepada orang-orang fakir miskin dalam kalangan mereka.”

Riwayat al-Bukhari (1496)
Menjawab bagi persoalan di atas kami katakan, ulama Syafi’ie membahagikan zakat  hutang kepada 2 bahagian :
Pertama
 :
Hutang segera
 iaitu hutang yang wajib dibayar secepat mungkin khususnya apabila dituntut.
Sekiranya pemiutang boleh mendapatkannya semula daripada penghutang yang mampu melunaskannya, dia wajib segera mengeluarkan zakatnya, sekalipun hutang itu belum diterimanya. Ini kerana hutang tersebut telah dikuasainya, samalah keadaannya dengan harta
wadi’ah
 yang boleh diambil daripada penghutang dan menggunakannya pada bila-bila masa.
Sekiranya pemiutang tidak mampu mendapatkan hutangnya semula kerana kesusahan penghutang atau dia tidak mengakuinya, sedangkan pemiutang tiada bukti untuk mendakwanya, maka dia tidak wajib mengeluarkan zakatnya pada ketika itu. Ini kerana dia tidak mampu mengambil dan menggunakan hutang tersebut. Namun demikian menurut mazhab Syafie, zakatnya tetap disimpan selama hutang itu dalam tanggungan penghutang berkenaan, dan jumlah zakat yang tertunggak, hendaklah dikeluarkan apabila hutang tersebut diterimanya kerana zakat hutang itu wajib ke atas
zimmah
 (tanggungjawab) pemiliknya pada setiap tahun. Keadaannya sama dengan harta yang hilang, wajib dikeluarkan zakatnya apabila harta itu didapati semula. (Lihat:
al-Fiqh al-Manhaji
, 2/68)
Kedua
 :
Hutang Bertangguh
 iaitu
 hutang yang diberikan tempoh masa untuk melunaskannya
.
Hutang bertangguh tidak wajib dikeluarkan zakat sehinggalah tempoh akhir masa yang dipersetujui bersama. Sekiranya tempoh yang diberikan sudah tamat dan pemberi hutang telah menerima hutangnya ataupun belum terima tetapi mampu mendapatkannya, maka dia wajib mengeluarkan zakatnya bagi tahun-tahun yang lalu berdasarkan mazhab Syafie. Sekiranya hutang tersebut belum diterima dan tidak mampu mendapatkannya, dia hendaklah menunggu sehingga mampu diperoleh, kemudian barulah mengeluarkan zakat bagi tahun-tahun yang lalu. (Lihat:
al-Fiqh al-Manhaji
, 2/69)
Justeru dalam isu ini kami katakan ia termasuk dalam hutang yang segera kerana ia mampu memperolehnya dalam tempoh setahun dan wajib mengeluarkan zakat   sekiranya cukup nisab dan haul .
Semoga penjelasan ini dapat membantu dalam menguruskan zakat dan kami akhiri dengan doa:
رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّار
Maksudnya
:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
(Surah al-Baqarah :201)
Wallahu a’lam
Bertarikh: 13 Julai 2023 bersamaan 24 Zulhijjah 1444 H


#2263: Kisah Penggunaan Barangan Mewah Imam Malik

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada dengar Imam Malik seorang yang kaya dan memakai pakaian yang mewah atau menghiasi rumah dengan langsir yang baik. Benarkah kisah tersebut dan bagaimana jawapan Imam Malik?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Imam Malik adalah Imam Darul Hijrah yang mempunyai kelebihan dan ramai ulama memujinya. Beliau dilahirkan pada tahun 93 H dan ada yang menyatakan tahun 90, 94 dan 97 H. Tetapi yang masyhur tahun 94 H.
Berkenaan dengan persoalan saudara, ia kerana Imam Malik berpendapat bahawa penggunaan barang-barang yang baik dan berharga adalah salah satu cara menikmati perkara yang dihalalkan oleh Allah SWT. Hal ini hendaklah difahami oleh seluruh umat Islam, iaitu perkara yang demikian adalah harus jika berkemampuan.
Yahya bin Zaid al-Naufali tidak bersetuju dengan Imam Malik dalam masalah ini. Beliau telah menulis surat kepada Imam Malik berhubung masalah ini. Kemudian, perselisihan pendapat antara keduanya dapat kita lihat dengan terang jika kita teliti isi kandungan surat yang dihantar kepada Imam Malik. Surat tersebut adalah seperti di bawah:
“Dengan nama Allah yang Maha Pengasih lagi Maha Penyayang, selawat dan salam ke atas junjungan besar kita Nabi Muhammad SAW di permulaan dan pengakhiran. Dari Yahya bin Yazid bin Abdul Malik kepada Malik bin Anas.
Aku mendapat tahu bahawa engkau memakai pakaian yang lembut dan makan makanan yang baik, sementara hamparan pula adalah hamparan yang baik dan berharga mahal. Engkau menduduki majlis-majlis ilmu dan ramai manusia datang.
Berhubung dengan perkara yang engkau sebutkan bahawa aku makan makanan yang baik dan aku memakai pakaian yang lembut serta memakai langsir di pintu-pintu rumahku dan aku duduk pula di atas hamparan yang mewah. Ya, benar kami berbuat demikian dan kami meminta keampunan dari Allah di atas perbuatan itu, sesungguhnya Allah SWT berfirman:
قُلْ مَنْ حَرَّمَ زِينَةَ اللَّـهِ الَّتِي أَخْرَجَ لِعِبَادِهِ وَالطَّيِّبَاتِ مِنَ الرِّزْقِ ۚ قُلْ هِيَ لِلَّذِينَ آمَنُوا فِي الْحَيَاةِ الدُّنْيَا خَالِصَةً يَوْمَ الْقِيَامَةِ ۗ كَذَٰلِكَ نُفَصِّلُ الْآيَاتِ لِقَوْمٍ يَعْلَمُونَ
Maksudnya: “
Katakanlah (wahai Muhammad): Siapakah yang (berani) mengharamkan perhiasan Allah yang telah dikeluarkan-Nya untuk hamba-hamba-Nya, dan demikian juga benda-benda yang baik lagi halal dari rezeki yang dikurniakan-Nya? Katakanlah: Semuanya itu ialah (nikmat-nikmat) untuk orang-orang yang beriman (dan juga yang tidak beriman) dalam kehidupan dunia, (nikmat-nikmat itu pula) hanya tertentu (bagi orang-orang yang beriman sahaja) pada hari Kiamat. Demikianlah Kami jelaskan ayat-ayat keterangan Kami satu persatu bagi orang-orang yang (mahu) mengetahui.”
Surah al-A’raf (32)
Sesungguhnya aku mengetahui bahawa meninggalkan perkara itu lebih baik dari membuatnya. Selalulah menulis kepada kami dan kami akan menulis kepada engkau. Salam sejahtera untuk engkau.” (Lihat
Biografi Imam 4 Mazhab
, hlm. 86-87)
Kami katakan bahawa itulah sifat Imam Malik yang terbuka dan meraikan realiti serta suasana. Sikapnya jelas menunjukkan nikmat Allah SWT mestilah digunakan dan disyukuri. Salah satunya menzahirkannya dan menceritakannya. Benarlah firman Allah SWT:
وَأَمَّا بِنِعْمَةِ رَبِّكَ فَحَدِّثْ
Maksudnya: “
Adapun nikmat Tuhanmu, maka hendaklah engkau sebut-sebutkan (dan zahirkan) sebagai bersyukur kepadaNya.
”
Surah al-Dhuha (11)
Antara tafsir kepada menceritakan nikmat adalah sebagaimana yang disebutkan oleh Imam Al-Hasan
Rahimahullah
: Apabila kamu memperoleh kebaikan atau kamu melakukan suatu perbuatan yang baik maka ceritakanlah kepada saudara-saudaramu yang kamu percayai.
Imam Abu Bakr Ibn Al-Arabi Al-Malik
Rahimahullah
 berkata: Perbuatan menceritakan amalan soleh yang dilakukan hendaklah dilakukan dengan keikhlasan niat di hadapan orang yang terpercaya. Ini kerana, ia boleh jadi membawa kepada riyak, serta menimbulkan buruk sangka kepada pendengarnya. (Lihat
Ahkam Al-Quran
oleh Ibn Al-Arabi, 4/356).
 Kami akhiri dengan doa:
اللَّهُمَّ إِنَّا نَعُوذُ بِكَ مِنْ زَوَالِ نِعْمَتِكَ، وَتَحَوُّلِ عَافِيَتِكَ، وَفُجَاءَةِ نِقْمَتِكَ، وَجَميعِ سَخَطِكَ
Maksudnya:
“Ya Allah, sesungguhnya kami berlindung kepada-Mu daripada hilangnya kenikmatan yang telah Engkau berikan, daripada berubahnya kesihatan yang telah Engkau anugerahkan, daripada seksa-Mu (bencana) yang datang secara tiba-tiba, dan daripada segala bentuk kemurkaan-Mu.”
Bertarikh: 13 Julai 2023 bersamaan 24 Zulhijjah 1444 H


#2264: Memakai Emas dan Sutera Bagi Wanita

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Kenapa dan apa hikmah wanita harus memakai emas dan sutera sedangkan tidak bagi lelaki?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, kami kemukakan sebuah hadith:
Diriwayatkan daripada Saidina Ali RA, katanya:
إِنَّ نَبِيَّ اللَّهِ  صَلَّى اللَّهُ عَلَيْهِ وَسَلَّمَ أَخَذَ حَرِيرًا فَجَعَلَهُ فِي يَمِينِهِ وَأَخَذَ ذَهَبًا فَجَعَلَهُ فِي شِمَالِهِ ثُمَّ قَالَ: إِنَّ هَذَيْنِ حَرَامٌ عَلَى ذُكُورِ أُمَّتِي.
Maksudnya:
“Sesungguhnya Nabi SAW telah mengambil kain sutera dan dipegangnya di tangan kanannya dan mengambil emas dan dipegangnya pada tangan kirinya, kemudian Baginda SAW bersabda: Sesungguhnya kedua-dua ini adalah haram bagi kaum lelaki dari umatku.”
Riwayat Abu Daud (4057), al-Nasa’ie (5144), Ibn Majah (3595) dan Ahmad (750). Syeikh Syu’aib al-Arna’ut menyatakan hadith ini adalah
Sahih li Ghairihi
dalam takhrij Sunan Abi Dawud.
Al-Syaukani berkata: Hadis ini merupakan dalil yang digunakan jumhur ulama yang berpendapat bahawa sutera dan emas haram bagi lelaki dan harus bagi wanita. (Lihat
Nail al-Autar,
2/98)
Berdasarkan nas di atas, jelas menunjukkan kepada kita bahawa lelaki tidak dibolehkan untuk memakai emas dan sutera. Ini bertujuan untuk mendidik mereka denagn satu moraliti yang tinggi lagi mulia. Di samping itu, Islam mementingkan perjuangan dan kekuatan. Ini wujud bagi lelaki. Dari sudut bentuk anggotanya tidak seperti wanita. Dia tidak boleh menyerupai wanita dengan menghiaskan diri berdasarkan barangan dan pakaian seperti emas dan sutera. Di samping itu, agar kita memerangi segala hidup bermewah-mewahan yang boleh membawa kepada kebinasaan.Begitu juga, kalau lelaki dibenarkan maka akan berlaku ketidakadilan sosial.
Berkenaan dengan hikmah keharusan bagi wanita memakai emas dan sutera, kami nukilkan pandangan Dr Yusuf al-Qaradhawi:
“Kerana adanya pengecualian hukum bagi kaum wanita, iaitu dibolehkan bagi kaum wanita memakai emas dan sutera untuk menjaga perasaan wanita dan tuntutan kewanitaannya dengan sifat atau fitrah semulajadi kaum wanita itu suka serta cenderung untuk menghias diri. Kecenderungan untuk bermewah atau menghias diri itu tidaklah bertujuan untuk menggoda kaum lelaki serta menaikkan semangat nafsu syahwatnya.”
 (Lihat
Halal dan Haram Dalam Islam
,
hlm. 151)
Saya katakan, wanita berbeza dengan lelaki kerana sifatnya yang lembut dan ia menjadi suri kepada suaminya. Justeru, perhiasan menambahkan lagi keakraban hubungan antara pasangan tersebut kerana dilihat isterinya berhiasan untuknya yang menjadikan ketenangan bagi suami dan membawa kebahagiaan.
Akhir kalam, marilah sama-sama kita berdoa kepada Allah SWT:
رَبَّنَا آتِنَا مِن لَّدُنكَ رَحْمَةً وَهَيِّئْ لَنَا مِنْ أَمْرِنَا رَشَدًا
Maksudnya: “
Wahai Tuhan kami! Kurniakanlah kami rahmat dari sisiMu, dan berilah kemudahan-kemudahan serta pimpinan kepada kami untuk keselamatan agama kami.
”
Surah al-Kahfi (10)
Bertarikh: 13 Julai 2023 bersamaan 24 Zulhijjah 1444 H


#2265: Kisah Harun Al-Rasyid Menziarahi Fudhail bin ‘Iyadh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Benarkah Harun al-Rasyid pernah menziarahi Fudhail bin ‘Iyadh dan berlaku suasana yang menginsafkan? Boleh Dato’ Seri ceritakan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan terlebih dahulu biodata ringkas Fudhail bin ‘Iyadh:
Nama penuh beliau ialah Abu Ali Fudhail bin ‘Iyadh bin Mas’ud bin Bisyir al-Tamimi al-Yarbu’i al-Hurasani berasal dari pinggiran kota Muru. Fudhail bin ‘Iyadh dilahirkan pada tahun 105 H di bandar Samarkan dan membesar di kota Abyurd.
Beliau digelar sebagai Abidul Al-Haramain kerana teguhnya berbuat ibadah di dua tanah suci iaitu di kota Makkah dan Madinah. Kata al-Mizzi bahawa Fudhail adalah seorang orang soleh dan orang yang sangat kuat beribadah. Manakala Imam al-Zahabi mengatakan bahawa beliau merupakan seorang yang zuhud, kuat hafalannya, dan disepakati tentang kemuliaannya serta orang yang dipercayai.
Beliau menulis riwayat-riwayat hadith di kota Kufah kemudian berpindah ke Makkah dan bermukim di sana sehingga beliau wafat. Beliau wafat dalam bulan Muharram tahun 187 H.
Menjawab persoalan di atas, kami nukilkan sebuah kisah.  Telah berkata Fadhl bin Al-Rabi’: “Pada suatu hari aku sedang berada di rumahku dan sedang melucuti pakaianku untuk masuk tidur. Tiba-tiba terdengar ketukan yang keras di pintuku. Lantas aku berkata dengan gelisah: Siapakah itu?”
Pengetuk itu berkata: “Aku! Amirul Mukminin.” Lantas aku keluar dengan segera dalam langkah yang tersangkut-sangkut. Apabila Harun Al-Rashid berada di hadapan pintuku dan pada mukanya nampak tanda dukacita, lalu aku berkata: “Wahai amirul mukminin. Mengapa kamu tidak mengutus orang memanggilku supaya aku sendiri datang kepadamu?”
Lalu baginda menjawab: “Wahai, ada sesuatu yang mengganggu jiwaku, mencabut tidurku dari kelopak mataku dan menyusahkan perasaanku. la tidak mungkin dihapuskan melainkan oleh orang alim yang bertaqwa dari kalangan orang-orang yang zahid seperti engkau. Tunjukkanlah seorang lagi kepadaku untuk aku bertanya dan mengadu hal.”
Kemudian Al-Rabi’ berkata: “Kemudian aku pun membawa Khalifah Harun Al-Rasyid menemui Fudhail bin ‘Iyadh. Harun Al-Rasyid berkata: “Marilah kita pergi kepadanya.” Lalu kami datang mendekatinya. Beliau sedang berdiri bersembahyang di biliknya dengan membaca firman Allah Ta’ala:
 أَمْ حَسِبَ الَّذِينَ اجْتَرَحُوا السَّيِّئَاتِ أَن نَّجْعَلَهُمْ كَالَّذِينَ آمَنُوا وَعَمِلُوا الصَّالِحَاتِ سَوَاءً مَّحْيَاهُمْ وَمَمَاتُهُمْ ۚ سَاءَ مَا يَحْكُمُونَ
Maksudnya:
“Apakah orang-orang yang membuat kejahatan itu menyangka bahawa kami akan menjadikan mereka seperti orang-orang yang beriman dan mengerjakan amal yang saleh, iaitu sama antara kehidupan mereka dan kematian mereka? Amat buruk apa yang mereka sangka itu?”

Surah Al Jathiyah (21)
Lantas Al-Rasyid berkata: “Sekiranya ada sesuatu yang berguna kepada kami maka inilah dia. Lalu aku mengetuk pintu. Berkatalah Fudhail: “Siapa ini?” Lalu aku berkata: “Bukalah pintu. Ini Amirul mukminin.” Lantas beliau menjawab: “Apa pula kena-mengena aku dengan amirul mukminin?” Lalu aku berkata: “Subhanallah. Tidak wajibkah kamu taat kepadanya?” Lantas dia berkata: “Tidakkah telah diriwayatkan dari Rasulullah SAW:
لاَ يَنْبَغِي لِلْمُؤْمِنِ أَنْ يُذِلَّ نَفْسَهُ
Maksudnya:
“Tidak sepatutnya bagi seorang mukmin menghinakan dirinya sendiri.”
Riwayat al-Tirmizi (2254), Ibn Majah (3259) dan al-Baihaqi dalam Syu’ab al-Iman (7/3473). Dinyatakan sebagai
sahih
dalam Sahih al-Tirmizi.
Lantas beliau turun dan membuka pintu. Kemudian dia naik semula ke biliknya lalu memadamkan lampu dan berlindung di sudut bilik itu. Lalu kami meraba-raba dengan tangan mencarinya dalam gelap. Tiba-tiba tangan Al-Fudhail terpegang tangan khalifah sambil berkata: “Wah, tangan siapakah ini, alangkah lembutnya sekiranya terselamat dari azab Allah Ta’ala.” Fudhail berkata dengan tulus ikhlas kepada Al-Rashid dari hati yang bertaqwa.
Maka berkatalah Khalifah Al-Rashid: “Ambillah apa yang kami bawa ini. Semoga Allah SWT memberi rahmat kepadamu.” Fudhail bin lyad berkata: “Setiap apa yang kamu bawa adalah seperti kamu mendukung dosa-dosa rakyat. Kamu menindas mereka dengan penuh kehinaan. Segala dosa yang dilakukan oleh sahabat-sahabatmu, dan pegawaimu dikumpulkan dengan dosa-dosa rakyat semuanya kamu tanggung. Lantaran kamulah, mereka membuat pencerobohan dan kezaliman sedangkan merekalah yang paling benci kepadamu dan paling segera lari daripadamu pada hari perhitungan (hari kiamat).
Jika kamu meminta mereka memikul sebahagian dari dosa-dosa yang mereka lakukan di hari tersingkapnya tabir antara kamu dengan mereka, tentu mereka tidak mahu menolongmu dan sudah tentu orang yang paling cinta kepadamu inilah yang terlebih dahulu cepat lari dari kamu.”
Kemudian dia berkata lagi: “Semasa Umar bin Abdul Aziz menjadi khalifah, beliau memanggil Salim bin Abdullah dan Muhammad bin Kaab dan Raja’ bin Haiwah (mereka itu ulama’ yang saleh) lalu berkata kepada mereka: “Sesungguhnya aku telah diuji dengan bala bencana ini (menjadi khalifah) maka berilah fikiran kepadaku.” Jadi Umar bin Abdul Aziz memandang jawatan khalifah (pemerintah) sebagai bala bencana, tetapi kamu dan sahabat-sahabatmu memandangnya sebagai nikmat.
Maka berkatalah Salim bin Abdullah kepadanya: “Sekiranya kamu hendak selamat, besok berpuasalah dari dunia dan hendaklah kamu berbuka puasa dengan kematian.”
Muhammad bin Kaab pula berkata kepadanya: “Jika kamu hendak terlepas dari azab Allah SWT, jadikanlah orang yang dewasa dari umat Islam sebagai bapamu dan orang yang pertengahan umurnya sebagai saudaramu dan yang kecil dari mereka sebagai anakmu. Jadi hormatilah bapamu, muliakan saudaramu dan kasihanilah anakmu.”
Manakala Raja’ bin Haiwah berkata kepadanya: “Jika kamu hendak terselamat dari azab Allah SWT cintailah muslimin seperti kamu mencintai dirimu dan bencilah untuk mereka apa yang kamu benci untuk dirimu. Selepas itu kamu bolehlah mati sekiranya kamu hendak mati.”
Sesungguhnya aku berkata kepadamu: “Wahai Harun (Khalifah Harun al-Rasyid) apa yang sangat aku takuti ke atasmu ialah pada suatu hari nanti engkau akan tergelincir dari landasanmu
Lantaran itu Harun menangis. Ibn Rabi’ berkata: “Aku berkata aku kasihkan Amirul Mukminin.”
Lalu Fudhail ibn lyad berkata: “Engkau dengan sahabat-sahabatmu telah membunuh dia. Akulah yang mengasihaninya.
Kemudian dia berkata: “Wahai muka yang elok, engkaulah yang akan disoal oleh Allah SWT dari hal manusia pada hari kiamat. Maka sekiranya kamu berkuasa memelihara muka yang hanif ini, buatlah. Jagalah dirimu pagi dan petang supaya kamu tidak mempunyai niat untuk membuat khianat kepada seseorang dari rakyatmu.”
Rasulullah SAW telah bersabda:
منْ أَصْبَحَ لَهُمْ عَأَمَّا لَمْ يَرَحْ رَائِحَةَ الْجَنَّةِ.
Maksudnya:
“Barangsiapa masuk di waktu pagi dalam keadaan menipu kaum Muslimin, dia tidak akan mencium wanginya syurga.

Riwayat al-Bukhari
Maka menangislah lagi Harun Al-Rasyid. Kemudian baginda bertanya lagi: “Adakah kamu menanggung hutang?” Fudhail bin lyad menjawab: “Ya. Aku terhutang kepada Tuhanku, jika Dia tidak menghisab aku, celakalah bagiku jika Dia menyoal aku dan celakalah bagiku jika Dia memeriksa aku, Celakalah bagiku jika tidak diterima hujjahku.”
Harun Al-Rasyid berkata: “Maksudku hutang sesama manusia”. Fudhail bin lyad berkata: Sesungguhnya Tuhanku tidak pernah menyuruh aku dengan demikian (berhutang kepada manusia) dan Allah SWT telah berfirman:
وَمَا خَلَقْتُ الْجِنَّ وَالْإِنسَ إِلَّا لِيَعْبُدُونِ ﴿٥٦﴾ مَا أُرِيدُ مِنْهُم مِّن رِّزْقٍ وَمَا أُرِيدُ أَن يُطْعِمُونِ ﴿٥٧﴾ إِنَّ اللَّهَ هُوَ الرَّزَّاقُ ذُو الْقُوَّةِ الْمَتِينُ

Maksudnya:
“Dan Aku tidak menciptakan jin dan manusia melainkan supaya mereka menyembah ku. Aku tidak menghendaki rezeki sedikitpun dari mereka dan Aku tidak menghendaki supaya mereka memberi Aku makan. Sesungguhnya Allah Dialah Maha Pemberi rezeki yang mempunyai Kekuatan sangat kukuh.”

Surah al-Dzariyat (56-58)
Lantaran itu Harun Al-Rasyid berkata: “Ambillah wang seribu dinar (wang emas) ini dan belanjakanlah untuk keluargamu dan gunakanlah ibadatmu.” Dia menjawab: “Subhanallah. Aku tunjuki kamu jalan keselamatan dan kamu balas aku dengan ini?”
Ibn Rabi’berkata: “Kami pun keluar daripadanya. Harun al-Rasyid berkata: “Apabila kamu menunjukkan aku kepada seorang lelaki, maka tunjukilah aku kepada orang yang seperti ini. Inilah dia pemimpin muslimin pada hari ini,” (Lihat
Hilyah al-Auliya,
 8/107 )
Bagaimana beliau tidak menjadi pemimpin muslimin pada zamannya, padahal beliaulah yang telah berkata: “Sekiranya ulama’ itu zuhud dari dunia (tidak cinta kepada dunia) nescaya semua kuasa di dunia ini akan tunduk kepadanya.”
Ya. Beliau juga menjadi pemimpin muslimin zaman ini kerana kebenaran kata-katanya, kekuatan imannya dan kezuhudannya dari dunia di dalam hidup ini. Di samping itu beliau memilih ketegasan terhadap Amirul Mukminin yang datang kepadanya dan meminta peringatan. Nasihatnya sungguh berkesan yang membuatkan khalifah menangis, semasa keluar baginda bersyukur dan berterima kasih. (Lihat
 Islam Di Antara Ulama dan Pemerintah
, hlm. 192-198)
Kami akhiri dengan doa:
رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً ۚ إِنَّكَ أَنتَ الْوَهَّابُ
Maksudnya: “
Wahai Tuhan kami! Janganlah Engkau memesongkan hati kami sesudah Engkau beri petunjuk kepada kami, dan kurniakanlah kepada kami limpah rahmat dari sisiMu; sesungguhnya Engkau jualah Tuhan Yang melimpah-limpah pemberianNya.
”
Surah Ali Imran (8)
Bertarikh: 13 Julai 2023 bersamaan 24 Zulhijjah 1444 H


#2266: Membayar Sendiri Zakat Pelaburan Tanpa Melalui Pusat Zakat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Salah tak saya membuat zakat 2.5% daripada pelaburan tanpa melalui saluran pejabat zakat? Saya yang uruskan sendiri dengan niat saya sendiri kepada yang memerlukan dengan 2.5% itu. Mohon pencerahan. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam menjawab persoalan ini, zakat hendaklah diberikan kepada asnaf yang berhak untuk menerimanya seperti firman Allah SWT dalam al-Quran al-Karim:
 إِنَّمَا الصَّدَقَاتُ لِلْفُقَرَاءِ وَالْمَسَاكِينِ وَالْعَامِلِينَ عَلَيْهَا وَالْمُؤَلَّفَةِ قُلُوبُهُمْ وَفِي الرِّقَابِ وَالْغَارِمِينَ وَفِي سَبِيلِ اللَّهِ وَابْنِ السَّبِيلِ فَرِيضَةً مِّنَ اللَّهِ وَاللَّهُ عَلِيمٌ حَكِيمٌ
Maksudnya:

“Sesungguhnya sedekah-sedekah (zakat) itu hanyalah untuk orang-orang fakir, dan orang-orang miskin, dan amil-amil yang mengurusnya, dan orang-orang muallaf yang dijinakkan hatinya, dan untuk hamba-hamba yang hendak memerdekakan dirinya, dan orang-orang yang berhutang, dan untuk (dibelanjakan pada) jalan Allah, dan orang-orang musafir (yang keputusan) dalam perjalanan. (Ketetapan hukum yang demikian itu ialah) sebagai satu ketetapan (yang datangnya) dari Allah. Dan (ingatlah) Allah Maha Mengetahui, lagi Maha Bijaksana.”
(Surah al-Taubah: 60)
Hukum menunaikan zakat bagi orang Islam yang mencukupi syaratnya adalah wajib secara nas dan ijma’ sepertimana yang termaktub dalam surat yang ditulis oleh Abu Bakar R.A:
هَذِهِ فَرِيضَةُ الصَّدَقَةِ الَّتِي فَرَضَ رَسُولُ اللَّهِ صَلَّى اللهُ عَلَيْهِ وَسَلَّمَ عَلَى المُسْلِمِينَ
Maksudnya:
 “
Kefarduan sedekah (yakni zakat) ini ialah seperti mana yang difardukan oleh Rasulullah SAW ke atas kaum Muslimin
.”
Riwayat al-Bukhari (1454)
Seterusnya, zakat hendaklah diberikan kepada asnaf yang berhak untuk menerimanya. Hal ini adalah sebagaimana yang dinyatakan oleh Allah SWT melalui ayat 60 daripada Surah al-Taubah yang telah disebutkan di atas.

Ibn Abbas R.Anhuma menyatakan bahawa ayat ini merupakan penerangan berkenaan golongan asnaf yang berhak menerima zakat. Mana-mana daripada golongan ini yang telah kamu berikan zakat, maka sudah memadai sebagaimana Allah SWT memerintahkan kita untuk menghadap kiblat iaitu kaabah. Sekiranya kita sudah menghadap sebahagian daripada kaabah, maka sudah dikira menghadap kiblat. (Lihat
al-‘Inayah Syarh al-Hidayah
, 2/265).
Daripada ayat di atas, jelaslah kepada kita bahawa terdapat lapan kategori asnaf yang berhak menerima bahagian zakat iaitu:
Golongan Fakir
, iaitu orang yang tidak mempunyai harta, yang dapat menampung keperluan makanan, pakaian dan kediamannya.
Golongan Miskin
, iaitu orang yang mempunyai harta, tetapi tidak cukup untuk menampung keperluannya.
Golongan Amil
, iaitu pemungut hasil yang ditugaskan oleh pemerintah untuk mengumpul dan mengagihkan zakat.
Golongan Muallaf
, iaitu mereka yang baru memeluk agama Islam. Dengan pemberian zakat, ia diharap akan menguatkan pegangan mereka kepada agama Islam. Begitu juga orang Islam yang terkenal dan berkedudukan tinggi di kalangan kaum mereka.
Golongan Hamba
, di mana hamba yang layak menerima zakat ialah orang yang ingin membebaskan dirinya daripada perhambaan (المكاتب), iaitu hamba yang membuat perjanjian dengan tuannya apabila dia dapat memberikan sejumlah harta kepadanya.
Golongan yang Berhutang
, iaitu mereka yang dibebani hutang dan tidak mampu melunaskannya dengan syarat mereka berhutang untuk tujuan yang halal.
Golongan Musafir
 iaitu orang yang dalam perjalanan dengan tujuan yang diharuskan oleh syara’, sekalipun untuk melancong.
Fi sabilillah
 (untuk jalan Allah)
 bermaksud sukarelawan yang berjuang mempertahankan umat Islam tanpa imbuhan dan gaji. (Lihat
 al-Fiqh al-Manhaji
, 2/60-62).
Berbalik kepada soalan yang diajukan, pada asasnya dalam konteks negara kita dan dari segi pengamalan, seseorang itu hendaklah membayar zakat ke pihak pemerintah melalui amil yang telah dilantik. Firman Allah SWT:
يَا أَيُّهَا الَّذِينَ آمَنُوا أَطِيعُوا اللَّهَ وَأَطِيعُوا الرَّسُولَ وَأُولِي الْأَمْرِ مِنكُمْ
Maksudnya:
 “
Wahai orang-orang yang beriman, taatlah kamu kepada Allah dan taatlah kamu kepada Rasulullah dan kepada “Ulil-Amri” (orang-orang yang berkuasa) dari kalangan kamu
.”
(Surah al-Nisa’: 59)
Para fuqaha’ bersepakat bahawa pemerintah mempunyai hak untuk mengutip dan mengagihkan zakat, serta pemerintah hendaklah mengurusnya secara sistematik dan tersusun. Ini supaya zakat tersebut dapat diuruskan dengan efisyen serta memastikan ia disalurkan kepada golongan asnaf yang benar-benar memerlukan. (Lihat
 Fiqh al-Zakah
oleh al-Qaradhawi, 2/208).
Justeru, pemerintah wajib untuk melantik amil bagi memungut zakat. Rasulullah SAW dan para khalifah selepas Baginda telah menghantar wakil-wakil untuk memungut zakat. Ini kerana dalam kalangan masyarakat ada yang tidak mengetahui kewajipan untuk mengeluarkan zakat atau bakhil, maka wajib atas pemimpin untuk melantik wakil bagi memungutnya. (Lihat
 al-Majmu‘ Syarh al-Muhazzab,
 6/168).
Mengikut undang-undang di Malaysia, kuasa memungut dan mengagihkan zakat diletakkan di bawah kuasa negeri. Tugas tersebut dijalankan oleh Majlis Agama Islam Negeri (MAIN). Justeru, tindakan mengagihkan sendiri zakat tanpa melalui wakil yang dilantik pemerintah adalah melanggar undang-undang di bawah Seksyen 16 (b) Akta Kesalahan Jenayah Syariah (Wilayah Persekutuan) 1997 (Akta 559) dan boleh dikenakan hukuman jika sabit kesalahan.
Muzakarah Jawatankuasa Fatwa Kebangsaan kali ke-76 yang berlangsung pada tahun 2006 telah menetapkan bahawa mengagihkan zakat secara persendirian tanpa melalui Baitulmal adalah sah sekiranya diagihkan kepada asnaf yang layak. Walau bagaimanapun, perbuatan melanggar peraturan dan undang-undang dalam perkara kebaikan adalah berdosa. Ini kerana Islam mewajibkan umatnya untuk patuh dan taat kepada pemerintah (ulil amri) pada perkara kebaikan.
Ini bertepatan dengan kaedah yang menyebutkan:
تَصَرُّفُ الْإِمَامِ عَلَى الرَّعِيَّةِ مَنُوطٌ بِالْمَصْلَحَةِ
Maksudnya:
 “
Polisi pemerintah itu hendaklah berasaskan maslahah terhadap
rakyat
.”
Hal ini kerana pemerintah berhak untuk memutuskan sesuatu keputusan bagi menjaga maslahah yang dilihat lebih penting. Apatah lagi pusat-pusat zakat negeri biasanya lebih mengetahui dan mempunyai maklumat berkenaan bilangan asnaf dan keperluan mereka serta yang berkaitan dengannya kerana mereka mempunyai
database
 berkenaan perkara tersebut. Justeru, pengagihan melalui mereka akan lebih efisien. Oleh yang demikian, menjadi tanggungjawab rakyat untuk taat dan menyokong
ulil amri
 (pemerintah) dalam hal-hal yang makruf — yakni baik.
Kemudian, kalau ada sejumlah wang yang diberikan kepada kita oleh pihak berkuasa zakat untuk diagihkan sendiri kepada asnaf melalui skim khas berupa wakalah agihan kepada para pembayar zakat untuk membayar sendiri kepada asnaf, maka bayarlah dan agihkanlah sendiri kepada asnaf-asnaf yang layak. Walau bagaimanapun, maklumat lanjut berkenaan perkara ini, bolehlah merujuk atau menghubungi pihak Pusat Pungutan Zakat negeri masing-masing.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh: 13 Julai 2023 bersamaan 24 Zulhijjah 1444 H


#2267: Tujuan Beramal Atau Bekerja

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Boleh saya dapatkan sedikit penerangan daripada Dato’ Seri berkenaan dengan tujuan sebenar kita bekerja? Saya mohon sedikit panduan.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Firman Allah SWT:
هُوَ الَّذِي جَعَلَ لَكُمُ الْأَرْضَ ذَلُولًا فَامْشُوا فِي مَنَاكِبِهَا وَكُلُوا مِن رِّزْقِهِ ۖ وَإِلَيْهِ النُّشُورُ
Maksudnya: “
Dia lah yang menjadikan bumi bagi kamu: mudah digunakan, maka berjalanlah di merata-rata ceruk rantaunya, serta makanlah dari rezeki yang dikurniakan Allah; dan (ingatlah), kepada Allah jualah (tempat kembali kamu sesudah) dibangkitkan hidup semula; (maka hargailah nikmatNya dan takutilah kemurkaanNya).
”
Surah al-Mulk (15)
لأَنْ يَأْخُذَ أَحَدُكُمْ حَبْلَهُ فَيَأْتِ بِحَزْمَةِ حَطَبٍ عَلَى ظَهْرِهِ فَبَيْعَهَا فَيَكُفَّ الله بها وَجْهَهُ خَيْرٌ مِنْ أَنْ يَسْأَلَ النَّاسَ أَعْطُوهُ أَوْ مَنْعُوهُ
Maksudnya:
 “Bahawa seseorang kamu mangambil tali, kemudian dia mengangkat seikat kayu di belakangnya, lalu dijualnya dengan itu Allah SWT akan mengangkat air mukanya, adalah lebih baik daripada dia meminta-minta kepada orang, sama ada diberikan orang apa yang dimintanya ataupun ditolaknya.”
Riwayat al-Bukhari (1470), Ibn Majah (1836), al-Nasaie (2589) dan Ahmad (1429)
Dr Yusuf al-Qaradhawi pernah berkata, “Orang mukmin yang sebenar tidak beramal semata-mata untuk kejayaan dan kemenangan tetapi ia beramal dan bekerja kerana mengikut perintah Allah SWT dan melaksanakan hak
ubudiyyah
kepada-Nya di samping mencari keredhaan-Nya.”  Jika telah tahqiq demikian itu, serta membawa kejayaan dalam usahanya, maka ia dianggap sebagai kebaikan, bonus dan keberkatan serta kurniaan nikmat daripada Allah SWT. Sebaliknya, jika tidak mencapai kejayaan selepas dia usaha dengan tekun dan bersungguh-sungguh maka cukuplah bahawa ia telah menunaikan kewajipannya dan menyampaikan risalahnya.
Kami katakan kerja termasuk dalam sebuah kehidupan yang semestinay dibuat kerana Allah SWT dan mencari keredhaan Allah SWT. Natijahnya, dia akan memilih pekerjaannya yang halal serta yang diberkati Allah SWT. Maka, terbinalah sebuah kehidupan yang semua dan seluruh kehidupannya semata-mata dikeranakan kerana Allah SWT:
قُلْ إِنَّ صَلَاتِي وَنُسُكِي وَمَحْيَايَ وَمَمَاتِي لِلَّهِ رَبِّ الْعَالَمِينَ
Maksudnya:
“Katakanlah: “Sesungguhnya sembahyangku dan ibadatku, hidupku dan matiku, hanyalah untuk Allah Tuhan yang memelihara dan mentadbirkan sekalian alam.”
Surah al-An’am (162)
Kami akhiri dengan doa:
اللَّهُمَّ إِنَّا نَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
Maksudnya:

“
Ya Allah, kami memohon kepada-Mu ilmu yang bermanfaat, rezeki yang baik dan amalan yang diterima.”
Bertarikh: 13 Julai 2023 bersamaan 24 Zulhijjah 1444 H


#2268: Nasihat Yang Berkesan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Boleh terangkan kepada kami untuk dan cara memberi nasihat yang paling berkesan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sebagai seorang Muslim, perlulah saling nasihat-menasihati:
وَتَوَاصَوْا بِالْحَقِّ وَتَوَاصَوْا بِالصَّبْرِ
Maksudnya: “
Dan mereka pula berpesan-pesan dengan kebenaran serta berpesan-pesan dengan sabar.
”
Surah al-‘Asr (3)
Maksud saling berpesan dengan
kebenaran
 ialah: Mereka saling menasihati untuk
mengerjakan amalan, sebagaimana diturunkan oleh Allah di dalam Kitab-Nya, iaitu yang diperintahkanNya dan menjauhi apa yang dilarang-Nya
. (Lihat
Jami’ al-Bayan
, 24/590. Lihat juga
Tafsir Ibn Abi Hatim
, 7/567)
Perkataan
al-Haq
atau benar mempunyai tiga takwilan:
Iaitu tauhid. Inilah pendapat Yahya bin Sallam.
Iaitu al-Quran. Inilah pendapat Qatadah.
Iaitu Allah. Inilah pendapat al-Suddi.
Di
ihtimal
kan (diandaikan) pendapat yang keempat iaitu nasihat penggantinya kepada orang yang hampir mati supaya tidak mati kecuali dalam keadaan Islam. (Lihat
al-Nukat wa al-‘Uyun
, 6/334)
Al-Baidhawi berkata: Al-Haq di sini adalah dengan makna yang thabit, yang tidak boleh diingkarinya sama ada dalam bentuk iktiqad atau amalan. (Lihat
Anwar al-Tanzil

wa Asrar al-Ta’wil
 atau
Tafsir al-Baidhawi
, 5/336)
Manakala maksud saling berpesan dengan
kesabaran
 pula ialah: Mereka saling menasihati untuk menetapi
kesabaran dalam melaksanakan ketaatan terhadap Allah
” (Lihat

Tafsir al Tabari
,
24/590 dan
Tafsir al-Qurtubi
, 20/123)
Allah SWT berfirman:
…إِنَّ اللَّـهَ مَعَ الصَّابِرِينَ
Maksudnya:

“…Sesungguhnya Allah menyertai (menolong) orang-orang yang sabar”
(Surah al-Baqarah: 153)
Ibn Kathir berkata: Pesan-memesan dengan kesabaran tersebut adalah pada perkara musibah dan takdir. Begitu juga bersabar terhadap orang yang menyakiti bagi sesiapa yang melakukan amar makruf dan nahi mungkar. (Lihat
Tafsir Ibn Kathir
, 6/3526)
Sayyid Qutb berkata perkataan saling berpesan itu, menggambarkan satu gambaran umat atau kelompok Muslimin yang bersatu padu, satu umat yang terpilih, yang sedar dan yang tegak di bumi di atas lunas-lunas kebenaran, keadilan dan kebaikan. Islam mahukan umat ini menjadi satu umat yang terpilih, kuat, sedar, siap siaga mengawasi kebenaran dan kebaikan. Selain itu, Islam mengharapkan umat ini sentiasa saling berpesan sesama mereka untuk menjunjung kebenaran dan kesabaran dalam perjuangan dan hidup saling mesra, bekerjasama dengan semangat ukhuwah Islamiyah sebagaimana apa yang disarankan oleh kata-kata berpesan di dalam al-Quran. (Lihat
Tafsir Fi Zilalil Quran,
17/521)
Guru kami, Syeikh Dr. Wahbah al-Zuhaili berkata: Saling menasihati dengan kesabaran dan juga untuk taat kepada Allah, sabar untuk tidak melakukan maksiat, redha dengan ketentuan dan takdir Allah dalam pelbagai musibah dan cubaan. (Lihat
Tafsir al-Munir
, 15/664)
Daripada Abi Ruqayyah Tamim bin Aus al-Dariy RA, bahawa Nabi SAW bersabda:
الدِّيْنُ النَّصِيْحَةُ، قَلْنَا: لِمَنْ؟ قَالَ: لِلَّهِ، وَلِكِتَابِهِ، وَلِرَسُولِهِ، وَلأَئِمَّةِ الْمُسْلِمِينَ، وَعَامَّتِهِمْ
Maksudnya:
“Agama itu merupakan nasihat. Kami bertanya: Kerana siapa? Sabda Baginda: Bagi Allah, Kitab-Nya, Rasul-Nya, pemimpin-pemimpin orang Islam dan masyarakat semuanya.”
Riwayat Muslim (55), Abu Daud (4944) dan al-Nasaie (7/156)
Menjawab persoalan di atas, kami nukilkan daripada: Abu Laith al-Samarqandi di dalam kitabnya
Tanbih al- Ghafilin
 berkata: Seseorang yang akan menjalankan
 amar makruf
 dan
nahi mungkar
 harus melengkapi beberapa syarat:
Berilmu, kerana orang yang tidak berilmu tidak akan memahami makruf dan mungkar.
Ikhlas kerana Allah dan menegakkan agama.
Kasih sayang kepada yang dinasihati, dengan baik dan ramah mesra dan jangan menggunakan kekerasan.
Harus mengerjakan apa-apa yang dianjurkan supaya tidak dikeji orang atas perbuatannya sendiri.
Betapa pentingnya isu nasihat sehingga seorang ulama mengarang buku yang bertajuk
Fiqh al-Nasihah
.
Ibn Rajab al-Hanbali berkata: Di antara sebesar-besar jenis nasihat ialah memberi nasihat kepada sesiapa yang meminta pendapatnya dalam urusannya sebagaimana sabda Rasulullah SAW:
إِذَا اسْتَنْصَحَ أَحَدُكُم أَخَاهُ فَلِينْصَحْ لَهُ
Maksudnya:
 “Apabila diminta nasihat oleh seseorang kamu, maka hendaklah memberi nasihat kepada saudaranya.”
Riwayat al-Bukhari (180) dalam
al-‘Ilal al-Kabir
Dr Abdul Aziz al-Tarifi berkata, “Nasihat adalah sebesar-besar hadiah yang dikurniakan dan dari tanda membesarkannya hendaklah dibalut dan dihias dengan sebaiknya. Hiasan nasihat itu ialah dengan penuh lemah-lembut, kasih sayang dan rahmah terhadap orang yang dinasihatinya.” Inilah ramuan nasihat yang berjaya dan berkesan.
Akhir kalam marilah sama-sama kita berdoa kepada Allah SWT:
اللَّهُمَّ إِنَّا عَبِيْدُكَ، وَبَنُوْ عَبِيْدِكَ، وَبَنُوْ إِمَائِكَ، نَوَاصِينَا بِيَدِكَ، مَاضٍ فِيْنَا حُكْمُكَ، عَدْلٌ فِيْنَا قَضَاؤُكَ، نَسْأَلُكَ بِكُلِّ اسْمٍ هُوَ لَكَ سَمَّيْتَ بِهِ نَفْسَكَ، أَوْ عَلَّمْتَهُ أَحَدًا مِنْ خَلْقِكَ، أَوْ أَنْزَلْتَهُ فِي كِتَابِكَ، أَوْ اسْتَأْثَرْتَ بِهِ فِي عِلْمِ الْغَيْبِ عِنْدَكَ، أَنْ تَجْعَلَ الْقُرْآنَ رَبِيعَ قُلُوْبِنَا، وَنُورَ صُدُوْرِنَا، وَجِلَاءَ أَحْزَانِنَا، وَذَهَابَ هُمُوْمِنَا.
Maksudnya:

“Ya Allah, sesungguhnya kami adalah hamba-Mu, anak kepada hamba-Mu, anak kepada hamba perempuan-Mu, ubun-ubun kami di tangan-Mu, telah berlalunya keputusan-Mu, Engkau telah berlaku adil ke atas kami dalam keputusan-Mu. Kami memohon kepada-Mu dengan setiap nama yang Engkau berikan pada diri-Mu, atau yang telah Engkau ajarkan kepada salah satu makhluk ciptaan-Mu, atau yang telah Engkau turunkan dalam kitab-Mu, atau yang telah Engkau rahsiakan dalam ilmu ghaib-Mu, untuk menjadikan al-Quran sebagai penyejuk hati kami, cahaya di dada kami, penghilang kesedihan kami, penghapus kesusahan kami.”
Bertarikh: 13 Julai 2023 bersamaan 24 Zulhijjah 1444 H


#2269: Balasan Allah SWT Terhadap Niat Atau Amal?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Kami ingin kepastian pembalasan sebenarnya adakah berdasarkan kepada niat atau pun beramal atau kedua-duanya sekali?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Sudah tentu amalan yang disertakan dengan niat yang soelh dan ikhlas akan diterima dan dibalas oleh Allah SWT.
Firman Allah SWT:
وَمَا أُمِرُوا إِلَّا لِيَعْبُدُوا اللَّهَ مُخْلِصِينَ لَهُ الدِّينَ
Maksudnya: “
Pada hal mereka tidak diperintahkan melainkan supaya menyembah Allah dengan mengikhlaskan ibadat kepadaNya,
”
Surah al-Bayyinah (5)
Imam al-Qurtubi mentafsirkan ayat ini dengan ayat yang lain iaitu: Firman Allah SWT:    ‘قُلْ إِنِّي أُمِرْتُ أَنْ أَعْبُدَ اللَّـهَ مُخْلِصًا لَّهُ الدِّينَ’ (
“Katakanlah (wahai Muhammad SAW): “Sesungguhnya aku diperintahkan supaya menyembah Allah SWT dengan mengikhlaskan segala ibadah hanya kepada-Nya
”). [Surah al-Zumar:11] Ayat ini menjadi dalil bahawa wajibnya kita berniat dalam melaksanakan perkara-perkara berkaitan ibadah. Ini kerana, ikhlas merupakan amalan hati dan ia perlulah dilakukan semata-mata kerana Allah SWT dan tidak pada selain daripada-Nya. (Lihat
al-Jami’ li Ahkam al-Quran,
20/144)
Tetapi hendaklah kita fahami dengan niat yang benar lagi soleh tanpa disertai dengan riyak dan penuh keikhlasan maka niat tersebut boleh jadi lebih baik daripada dia beramal.
Hal ini berdasarkan kepada hadith daripada Sahl bin Sa’d al-Sa’idi, bahawa Rasulullah SAW bersabda:
نِيَّةُ المُؤْمِنِ خَيْرٌ مِنْ عَمَلِه
Maksudnya:
“Niat seorang yang beriman itu lebih baik dari amalannya.”
Riwayat al-Tabarani dalam al-Mu’jam al-Kabir (5942). Al-Baihaqi menyebut sanad hadis ini dha’if. Al-‘Ajluni pula mengisyaratkan bahawa hadis ini dha’if dalam Kasyf al-Khafa’. Begitu juga yang disebut oleh al-’Iraqi dalam takhrij al-Ihya’ (5/91)
Imam al-Baihaqi menjelaskan bahawa niat seorang mukmin itu (boleh menjadi) lebih baik daripada amalannya kerana niat itu tidak dimasuki kerosakan, manakala amalan boleh jadi masuk kerosakan padanya. Dikatakan, niat tanpa amal, boleh menjadi satu ketaatan. Sedangkan amalan tanpa niat maka tidak menjadi satu ibadat ketaatan. (Lihat
Syu’ab al-Iman
, 5/343)
Menjawab persoalan di atas, Syeikh Abdul Aziz al-Tarifi berkata, “Allah SWT pasti membalas berdasarkan kepada niat lebih banyak daripada amal.” Benarlah firman Allah SWT:
فَعَلِمَ مَا فِي قُلُوبِهِمْ فَأَنزَلَ السَّكِينَةَ عَلَيْهِمْ وَأَثَابَهُمْ فَتْحًا قَرِيبًا
Maksudnya: “
maka (dengan itu) ternyata apa yang sedia diketahui-Nya tentang (kebenaran iman dan taat setia) yang ada dalam hati mereka, lalu Ia menurunkan semangat tenang tenteram kepada mereka, dan membalas mereka dengan kemenangan yang dekat masa datangnya.
”
Surah al-Fath (18)
Ibn Kathir berkata: Firman Allah, ‘فَعَلِمَ مَا فِي قُلُوبِهِمْ’, maksudnya Allah mengetahui kejujuran, kesetiaan, kepatuhan dan ketaatan yang ada di hati mereka. (Lihat
Tafsir al-Quran al-’Azim,
6/68)
Syeikh Dr. Wahbah al-Zuhaili berkata: Allah SWT mengetahui yang ada dalam hati mereka berupa keimanan, kejujuran, ketulusan, kesungguhan, kesetiaan dan kepatuhan. Lalu Allah SWT pun menurunkan ketenangan dan ketenteraman jiwa kepada mereka, memberi balasan berupa penaklukan Khaibar selepas kembalinya mereka dari Hudaibiyah, diikuti dengan penaklukan kota Makkah dan penaklukan pelbagai negeri dan kawasan yang lain. (Lihat
al-Tafsir al-Munir,
13/410)
Kami akhiri dengan doa:
اللَّهُمَّ آتِ نُفُوْسَنَا تَقْوَاهَا، وَزَكَّهَا أَنْتَ خَيْرُ مَنْ زَكَّاهَا، أَنْتَ وَلِيُّهَا وَمَوْلَاهَا
Maksudnya:
“Ya Allah, berikanlah ke- takwaan pada jiwa kami, dan bersihkanlah ia kerana Engkaulah sebaik-baik yang dapat membersihkannya. Engkaulah Pelindung dan Tuan kepadanya.”
Bertarikh: 13 Julai 2023 bersamaan 24 Zulhijjah 1444 H